
GABINETE WEVER CROES 
II PARA DILANTI OTRO 
SITUACION DIFICIL 


DANKI NA CARTERA DI PUEBLO 
CFT TA MUSTRA UN 
PANORAMA FINANCIERO 
HOPI POSITIVO 


TA RINDI HONOR NA TUR EX-DIRECTOR DI ARUBA 
TOURISM BUREAU Y ARUBA TOURISM AUTHORITY 


DESPUES DI UN AÑA UNION 
EUROPEO TA KITA ARUBA 
FOR DI LISTA SHINISHI 


Diaranson, 21 Februari 2024 
LOCAL 
2 
AWEMainta 


D 
ia 15 di Februari di 2023, Union Europeo a informa cu 
tanto Aruba como Corsou, ta bay oficialmente riba e lis- 
ta “shinishi” pa motibo cu nan no a bira conoci den e mun- 
do financiero internacional, di e paisnan cu ta paraiso di im- 
puesto. 


E mesun fecha aki, Union Europeo tambe a pone e Islanan 
Virgen Britanico, Costa Rica, e islanan Marshall y Rusia riba 
e mesun lista aki mirando cu no mucho a wordo haci pa evita 
cu nan ta wordo uza pa grupo cu kier evita pago di impuesto 
den nan pais di origen. 


Sinembargo ayera cu a cumpli un aña, un luna y cinco dia, 
e comision encarga cu e control aki di Union Europeo, a 
anuncia cu ta elimina Aruba for di e lista shinishi aki, mirando 
cu gobierno di e isla a sigui tuma medida pa evita manipu- 
lacion financiero tuma luga pero Corsou si ainda falta pa 
atende algun punto mas prome cu bay over na kita e isla for 
di e lista menciona. 


E paisnan cu ta coopera pa introduci reforma di nan legisla- 
cion di impuesto y maneho di nan impuesto pero cu ainda 
no a stop di otorga beneficio fiscal n’e industria y e individu- 
onan, ta aparece riba e lista shinishi aki. 


Ayera diamars, e Ministernan di Union Europeo a dicidi pa 
kita Aruba for di e lista shinishi aki mustrando cu e isla a 
cumpli cu ehecucion di su obligacionnan andando, caminda 
specificamente e problema di Aruba tabata e forma di 
comparti informacion financiero. 


Den caso di Corsou a mustra cu ainda gobierno y Parlamento 
di e isla tin cu atende cu exigencianan internacional pa loke 
ta manipulacion di impuesto y pa tal motibo e isla lo keda 
riba e lista shinishi. 


E lista aki ta wordo adapta dos bes pa aña y tanto Aruba 
como Corsou a compromete y sigura cu nan lo cambia nan 
sistema legal fiscal y practica pa di e forma aki cumpli cu e 
normanan internacional pa transparencia fiscal y integridad 
pero a sigui brinda cierto bentaha fiscal na algun negoshi y 
individuo. 


Aruba y Corsou na 2023 a wordo duna un aña di tempo pa 
cumpli cu e exigencianan di Union Europeo riba e tereno 
aki p’asina nan wordo kita for di e lista shinishi aki, loke a 
sosode pa Aruba ayera tambe pero Corsou tin mas asunto 
pa regla prome cu nan tambe keda retira for di e lista. 


E comision a mustra cu gobierno di Corsou no a duna ningun 
promesa concreto di e cambionan den su sistema fiscal 


p’asina e isla aki tamb e cumpli cu normanan stipula pa UE y 
tambe pa OESO, cu tin como tarea principal di evita cu no ta 
paga impuesto of no ta declara corectamente impuesto cu 
mester wordo paga. 


E motibo cu Aruba na 2023 a wordo pone riba e lista shin- 
ishi ta pa e hecho cu gobierno di e isla no tabata consistente 
den intercambio automatico di informacion di impuesto pero 
awo si ta resulta cu gobierno di e isla a cumpli cu e exigenci- 
anan stipula pa Union Europeo. 
Na momento cu internacionalmente ta conoci cu Aruba lo 
ta riba lista shinishi, esaki a perhudica e empresanan di e 
isla, ehecuta transaccion comercial cu e paisnan di Union 
Europeo. 


Te ainda e cantidad di empresa y comerciante, ta sigui busca 
un forma pa evita di paga impuesto den nan pais y ta mal 
uza e tipo di sistema pa no duna nan parti na gobiernonan 
di nan pais. 


Despues di un aña Union Europeo ta kita Aruba for di lista shinishi 

D 
urante un atardi bunita y cu presencia di Minister di Turismo 
y Salubridad Publico, Dangui Oduber y CEO di A.T.A., Ronella 
Croes, Aruba Tourism Authority, a percura pa honra algun gran 


baluarte di nos turismo y ex-directornan di Aruba Tourism Bu- 
reau y Aruba Tourism Authority. A honra ex-directornan person- 
almente, den un caso a conta cu famia cu a representa un ex-di- 
rector pa motibo di salud, y den otro caso famia cu a representa 


un ex-director cu a bay laga nos (q.e.p.d.). Alabes a obsekia e 
pintor original di e pintura, Gustave Nouel, cu su propio cuadra. 


Den decada 20, economia di Aruba tabata conta cu un pilar 
economico dependiente di Refineria Lago. Despues di Guera 


Mundial II, despues cu turismo y biahe a cuminsa bira mas popular, 
a cuminsa mira e posibilidad pa explora e sector di turismo 
na Aruba. Cu establecimento di Aruba Tourist Commission, 
consistiendo di diferente comerciante local, a percura pa un plan 
pa expansion di infrastructura pa por acomoda e necesidad di e 


bishitante. Den cara di adversidad, Aruba a cambia su enfoke pa 
turismo, resultando den desaroyonan y proyectonan importante. 
E paisahe rico di e isla hunto cu acomodacion di primera clase, y 
Aruba su hospitalidad, a haci Aruba un di e destinacionnan mas 
atractivo pa un experiencia inigualabel. 


Na aña 1953 Aruba Tourist Commission a cambia di maneho y a 
sigui bou di nomber di Aruba Tourism Bureau. Aki ta caminda cu 


a conoce gran baluartenan den historia di e industria di turismo 
caminda cu Aruba por a conta cu un sector turistico evoluciona, 
caminda a percura pa reforsa economia local y fomenta inter- 
cambio cultural. Aruba Tourism Bureau a conta cu un tempo- 
rada entre aña 1953 te cu 1985, danki na maneho di directornan 
Michael Kuiperi, sigui pa Odulio Bertrando ‘Beti’ Arends y final- 
mente Roderick ‘Rory’ Arends. Na aña 1985, Aruba Tourism Bureau 


a hiba un transformacion y a bira Aruba Tourism Authority, bou 
di guia di Remigio Wever, Jan van Nes y Myrna Jansen-Feliciano, 
kendenan a percura pa un maneho di turismo duradero durante 


temporada stabiel y durante temporada di desafio. 


Ta danki na e esfuerso colectivo di cada director y nan respectivo 
ekipo y socionan, cu awe Aruba por conta cu un turismo solido! 
Mescos cu ora di construi un cas, semper ta cuminsa cu e fundeshi. 
Y awe por bisa, cu ta obvio pa tur hende, cu turismo di Aruba ta 


ancra riba un bon fundeshi, solido basha. Consecuentemente e 
cas riba dje tambe ta fuerte, capaz pa surpasa tempo di solo, 
di awasero y di biento di cuaresma. Awendia ta un cuestion di 
simplemente sigui fortalece e cas y traha riba e hogar. 


E ex-directornan a pasa den diferente etapa di nos historia turis- 


tico, di cual nan tabata e autor. “Y no kere, awe ainda nos ta tira 
bista regularmente riba e modelo cu nan a hinca den otro, basa 
riba experiencia. Mientras cu den e caranan aki mi ta mira con 


ora Lago a cera, nan a bay mesa y transforma e economia di e 
pais aki den turismo…mi ta mira tambe con nan a pasa door di 


etapa manera 9/11, caida economico, etc. Y kere mi, si no tabata 
pa e fundeshi cu nan a traha durante e ultimo decadanan aki, nos 
tampoco lo no por a maneha temponan di reto manera e pandemia. 
Cu hopi esfuerso, trabou duro y uzando nan enseñansa, awe mi 
por bisa cu nos a sali mas cu exitosamente di e pandemia, den un 
forma excepcional den henter e region Caribense”, asina Ronella 
Croes a bisa cu un bos di satisfaccion y orguyo. 


Reconociendo tur cu a hunga un papel clave den turismo, ta cu 
placer A.T.A. hunto cu Ministerio di Turismo a anuncia cu nan lo 


expande e monumento Ike Cohen cu ta situa na Plaza Turismo. E 
monumento ta duna honor actualmente na 17 persona clave den 
turismo. Lo expand’e pa honra mas cu 50 otro persona, incluy- 
endo tur ex-director di Turismo di Aruba .. pues tur presente. 
Desde januari 2011, Aruba Tourism Authority ta conocí como 


un entidad independiente ‘Sui Generis’, bou di maneho di e CEO, 
Ronella Croes, kende ta cumpli cu e promesa pa un turismo solido. 
Un pabien na tur Ex-Director pa nan aporta y vision durante dife- 


rente decada cu turismo di Aruba a bin ta conoce. 


“Nan a basha un fundeshi solido” 


Ta rindi honor na tur ex-director di Aruba 
Tourism Bureau y Aruba Tourism Authority 

U 
n pueblo cu a sacrifica su bida, a sacrifica su cartera, 
awe tin cu anuncia cu t’e esfuerso di e pueblo aki y danki 
na su sacrificio financiero, e comision di supervision finan- 
ciero, esta CAft, ta mustra cu e situacion financiero di e pais, 
ta mustra un futuro prometedor. 


“Het CAft is van oordeel dat de begroting voor zowel 2024 als 
meerjarig, een zeer positief beeld laat zien voor wat betreft 
de ontwikkeling van het financieringssaldo, de investeringen 
en de beoogde schuldreductie.” 


Esaki CAft den su carta fecha 23 di januari ultimo, dirigi na 
Minister Xiomara Maduro, ta señala y realmente a crea un 
scenario totalmente diferente pa loke t’e situacion den e 
ultimo lunanan di aña 2023. 


Un scenario financiero cu sin duda ta pone un “vraagteken” 


(?) grandi pa loke t’e exigencia di gobierno di Hulanda, pa 
mishi cu e autonomia di Parlamento di Aruba c’un Rijkswet 
cu n’e momentonan aki, bou di e circunstancianan cu CAft ta 
mustra, simplemente no ta necesario. 


No solamente cu gobierno a cumpli cu e normanan presu- 
puestario y a supera esakinan formalmente, CAft ta mustra 
cu ainda mester adapta e presupuesto 2024 door di envolvi 
e cifranan real di presupuesto 2023 den dje y tambe tin cu 
atende cu e presupuesto di AZV caminda gobierno a haci 
calculacion robes, ya cu loke AZV a logra na reduccion di 
gasto, a resulta mucho mas cu loke a wordo presupuesta. 


Un situacion un tiki controversial pero den e sentido positivo 
ya cu e comision di supervision ta mustra cu gabinete Wever 
Croes II mes, no a duna suficiente atencion n’e resulta- 
donan positivo den presupuesto 2023 cu awo tin cu adapta 
e presupuesto supletorio. 


Tambe ta mustra cu den presupuesto 2024 ainda no a 
informa riba e situacion di AZV, caminda CAft ta mustra cu 
si atende cu informacion corecto riba e saldo financiero di e 
seguro general aki, esaki lo produci cifranan positivo ainda 
mas halto cu ya caba ta e caso. 


Aki ta mustra cu den presupuesto 2024, gobierno a basa 
su mes pa loke ta AZV, cu esaki lo tin un surplus di 8 miyon 
florin pero ta mustra cu AZV mes ta sali for di e punto di 
bista cu e lo bay tin un surplus di 29 miyon florin compara 
cu 8 miyon cu gobierno inicialmente a stipula den e presu- 
puesto 2024. 


CAft ta sigui mustra cu gobierno tin cu sigui traha pa cumpli 
cu e palabracionnan pa loke ta gasto di personal cu ta sigui 
subi y tambe ta mustra cu mester cuminsa reduci e debe 
nacional mas tanto cu por p’asina den futuro esaki lo no bira 
un problema. 


En realidad ora cu analisa e carta aki di CAft na Minister di 
Financia, Xiomara Maduro, practicamente no tin espacio pa 
ningun tipo di Rijkswet n’e momentonan aki manera algun 
politico aki na Aruba tambe tabata kier a mira. 


Tur e desaroyonan aki, simplemente lo no tabata posibel sin 
e cartera di pueblo y e momento a yega tambe pa tanto CAft 
como gobierno cuminsa informa pueblo kico lo bira recom- 
pensa di ciudadanonan cu a sacrifica hopi di su cartera, di 
su calidad di bida, p’e pais ta para na unda cu e ta na e 
momentonan aki. 


Air Navigation Services Aruba N.V. (ANSA) is responsible for providing safe, 
efficient and reliable air navigation services to the aviation industry. ANSA is seeking 
Air Traffic Controllers for its Air Traffic Control (ATC) unit. 


Air Traffic Controller Responsibilities 


• Expedite and maintain an orderly flow of air traffic and ensure safety of aircrafts during 
landing and takeoff and while in the air; 
• Monitor and direct the movement of aircraft on the ground and in the air to ensure that 
they are separated from each other; 
• Issue takeoff and landing instructions to pilots; 
• Transfer control of departing flights to other traffic control centers and accept control 
of arriving flights; 
• Provide advice and information to pilots useful for the safe and efficient conduct of flight, 
such as weather updates, runway information, and other significant information; 
• Notify appropriate organizations regarding aircraft in need of search and rescue aid 
and assist such organizations as required; 
• Report incidents, emergencies, hazards and any other matter that requires attention 
of management. 


Requirement/Profile: 
• VWO or HAVO diploma with mathematics and physics; 
• Minimum age of 20 years; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Knowledge of Microsoft Office and related software; 
• Able to work under pressure; 
• Highly motivated and with a positive attitude; 
• Change-oriented; 
• Diligent, accurate and able to work independently; 
• Integrity and with a professional attitude; 
• Result and customer oriented; 
• Social skills and team player; 
• Self-reflective and improvement oriented; 
• Flexible and able to work shifts, weekends, and holidays. 


If this position appeals to you and you meet the job requirements and profile, please send your 
application letter and CV with copy of diplomas, recommendation letters, list of references 
and certificate of good conduct not later than February 23, 2024 to our HR officer e-mail: 
oliver.clark@ansa.aw. A security screening (“veiligheidsonderzoek”) by the VDA as well as 
a capability, psychological and medical assessment will form part of the hiring process. 
For more information about ANSA, visit our website www.ansa.aw. 


Danki na cartera di pueblo 


CFT ta mustra un panorama financiero hopi positivo 

Caribbean Mercantile Bank N.V. a member of the Maduro & Curiel’s Group of banks, in order to 
accommodate growth and to better service our existing customers, is taking applications for 
the position of: 


MERCHANT REPRESENTATIVE – BANK CARD SERVICES 


The Merchant Representative is the face of the Bank in acquiring services and makes an 
important contribution to merchant satisfaction by providing prompt, efﬁcient and courteous 
service to merchants of the Bank. 


The Merchant Representative installs and services POS software and hardware and works 
with PC software systems to maintain a merchant POS database. The incumbent should 
master the set up and maintenance of Point of Sales terminals (POS) and perform necessary 
activities that guarantee optimal service and minimize losses for the Bank. The Merchant 
Representative is responsible for providing excellence in customer service and support to the 
Bank's Merchants, by email, phone, and most of the time face to face. 


The Merchant Representative has detailed knowledge of the Visa/MasterCard/Discover/Amex 
and Maestro products and regulations, can explain the Card Acceptance process to the 
merchants and provides advice and counsel as needed. Additionally, the Merchant 
Representative is able to adapt to the changing technical environment inherent in the world 
class Card Acquiring Services and fosters customer loyalty by providing excellent customer 
service to CMB’s merchants, assisting with inquiries, concerns and solving any card 
acceptance issues while following the Bank’s policy and procedures. 


Professional requirements: 
• MBO education level, preferably in administration 
• Minimum three (3) years’ experience in a similar position or position requiring client 
handling and exposure to customer service. 


Candidate Proﬁle: 
• Expert communication skills including ﬂuency in English, Dutch, Spanish and Papiamento. 
• Excellent customer service and time management skills in order to satisfy the needs of a 
large client group. 
• Thorough business acumen skills and the ability to handle all client matters in a 
conﬁdential and professional manner. 
• Strong interpersonal skills and the ability to maintain composure during difﬁcult 
circumstances. 
• unctual, self-motivated and a team player. 
• Expert PC skills using common software tools to access and communicate within the Bank 
(Word, Outlook, Excel, PowerPoint). 
• Display and maintain a high degree of integrity. 


Caribbean Mercantile Bank N.V. offers a challenging and productive work environment where 
teamwork and a positive attitude are vital, a workplace with growth possibilities and where 
dedication is rewarded by an excellent remuneration package. 


Interested applicant can submit their cover letter and resume accompanied by any other 
document that might be deemed important to the attention of the Human Resources 
Department at: HR@cmbnv.com by February 28, 2024. 


Career Opportunities 


T 
res Minister di gabinete Wever-Croes II, 
lo ta sperando un caso den Corte ma- 
ñan mainta no cu mucho ansiedad ya cu ta un 
caso caminda tin tur indicacion cu dos Minis- 
ter sigur, lo por sali malo for di e caso aki. 
Ministerio Publico a pone e caso aki riba rol 
mustrando cu e acusado di inicial R.R. loke 
posiblemente ta para pa Ramirez-Rodriguez, 
lo presenta mañan dilanti hues bou sospecho 
cu durante di e periodo di luna di augustus 
2015 te cu dia 28 di januari di 2020, el a wordo 
inscribi na Censo den registro di ‘bevolking’ 
hunto cu su yiu. 


Pues contando e periodo cu e acusado aki a 
comete e acto contra ley cu ta falsificacion 
di documento pa por a inscribi su mes y su 
yiu na Censo, cu e persona aki a manipula 
tanto e funcionarionan di DIMAS y Censo, 
sea cu conocemento di un of mas Minister di 
Gabinete Wever-Croes II, p’e por a keda tur e 
tempo aki bibando aki na Aruba sin problema. 


Ora cu kier a deporta e señora aki despues cu 
a descubri cu el a bin ta uzando un nomber 
falso, 
e 
documentonan 
necesario, 
riba 
supuesto intervencion di un of mas manda- 
tario, esaki no a tuma luga pero cu e caso 
den Corte di mañan, lo por sali na cla di con a 
haci tur e esfuerso aki pa defende un persona 
kende a viola ley di e pais. E prome Minister ta 
wordo cuestiona den henter e proceso aki, ta 
Minister encarga cu asunto di DIMAS kende 
ta Glenbert Croes y na di dos luga Minister di 
Husticia Rocco Tjon tambe lo por tin envolvi- 
mento den e asunto aki mientras cu e di tres 
Minister cu tin responsabilidad pa carga, ta 
Prome Minister Evelyn Wever-Croes, kende ta 
esun bou di cual Censo ta resorta. 


Sinembargo aki por conclui cu tur loke a bin 
ta tumando luga for di 2015 cu e acusado aki, 
Premier Wever-Croes lo no tin algo di haber cu 
e procesonan cu incorectamente a tuma luga 
cu permiso duna na un persona cu a comete 
falsificacion di documento. 


Otro Minister cu tambe lo tin cu carga respon- 
sabilidad den e caso aki, ta Minister di 
Integridad, esta Ursell Arends, ya c’un biaha 
mas e tin colega den su gabinete, cu no a tene 


Gabinete Wever Croes II para dilanti otro situacion dificil 


nan mes n’e reglanan principal pa loke ta gobernacion cu integridad. Ya 
caba tin varios caso y incidente cu a sosode caminda un e Minister di 
Integridad kende realmente ta kere den nificacion di e palabra aki, lo a 
saca su conclusion masha dia of mester a pidi pa reemplaso di e Minister 
aki. 


Den pasado partido MEP a yega di pasa den un situacion caminda tabata 
gobierno di Hulanda cu a pidi Prome Minister di e tempo ey, Nelson Oduber, 
pa kita e cartera di permiso for di omo di Glenbert Croes, esta Rudy Croes 
den feliz memoria. 


Cu e lider di RAIZ lo saca su conclusion y realmente duna contenido p’e 
slogan di su partido, esta cu “Nos no ta Nan,” di bandona e coalicion aki cu 
ta mustra cu lo bay confronta hopi reto grandi net un aña prome cu elec- 
cion. Ta keda e pregunta awo cu si e ‘oproeping’ di e acusado R.R. ta di 
en berdad e persona di Ingri Juliana Ramirez Rodriguez, si esaki ta for di 
documento cu el a falsifica pa drenta Aruba of no? 

S 
iman pasa Otmar Oduber hunto cu 
su abogado a bay corte di husticia 
pa entrega pa di 3 biaha un carta pi- 
diendo atencion pa cu su caso, awe e 
ta spera cu finalmente hues mr de Kort 
por a ricibi e carta cual a wordo entre- 
ga 4 siman pasa caba na su oficina na 
Aruba. mr de Kort, Presidente di Hof 
a bisa aproximadamente 10 dia pasa 
cu e no a ricibi e carta ainda y lo bay 
check dicon esaki no a sosode. 
E carta fecha 23 di januari 2024 ta 
mustra e situacion tristo, inaceptabel y 
inhumano cu Oduber ta pasando aden. 
Pa casi 4 aña e ta bin ta wordo investiga 
pa cu e caso yama Flamingo basa riba 
un cantidad di acusacionnan (falso) 
cu no a haya siguimento y na caminda 
a cambia esakinan completamente 
pa otro acusacionnan fofo y di indole 
politico. Despues di ta wardando pa 
añanan largo, pa investigacion termina 
y despues di a bay varios biaha corte 
pa logra cu porfin e caso por cuminsa 
pa por comproba su inocencia, final- 
mente november aña pasa, durante un 
regie zitting, hues a bay di acuerdo pa 
scucha 31 testigo di parti di Oduber su 
defensa. 
Desde e tempo ey su abogado a haci 
varios intento via Hof pa haya sa e fecha 
cu e “getuigen verhoor” por cuminsa y 
na december a wordo informa cu e RC 
apunta no lo por mas y cu un otro lo 
keda nombra pronto. 
Na januari nan a wordo notifica cu te 
na maart lo nombra un RC nobo y cu un 
fecha pa start cu e “getuigen verhoor” 
ainda no ta conoci pasobra e nombra- 
cion mester tuma luga prome. Esaki ta 
nifica cu por lo menos 5 luna lo pasa 


despues cu hues a permiti e 31 testi- 
gonan wordo scucha y ainda sin sa pa 
ki dia esaki lo tuma luga. Entre e testi- 
gonan tin miembronan di RST, miem- 
bronan di BCI (Polis) y miembronan 
di Landsrecherche mirando cu tur e 
proces-verbaalnan cu a wordo traha 
na inicio di e caso Flamingo a resulta di 
ta falso y sin base. 


Tambe directornan di departamentonan 
tin cu wordo scucha pa motibo cu OM a 
bisa cu a compromete directornan, cu 
a forsanan politicamente pa tuma deci- 
sionnan siendo cu ningun director a 
wordo scucha dor di Ministerio Publico 
y tur director a entrega un testimonio 
por escrito cu na ningun momento 
esey a tuma luga. Igualmente hues a 
pidi pa scucha Marisol Tromp door cu 
den su declaracion tin hopi aspectonan 
contradictorio. 
“Honorable mr de Kort por compronde 
cu esaki ta inaceptabel, inhumano y un 
falta total di seriedad y respet pa cu un 
caso unda ya caba mi persona ta bay 
ta pasando den un angustia pa 4 aña 
cu tur su consecuencianan pa mi bida 
personal riba tanto nivel emocional, 
familiar y financiero. Mientrastanto a 
perde mi famia (a divorcia), banco a 
cera mi cuenta y a perde mi negoshi 
y ta pasando den un situacion hopi 
penoso. Tur esaki sin un dia a wordo 
condena pa un hues, pero si ta pagando 
un castigo sin presidencia”, Oduber ta 
splica mr de Kort den su carta. 
E ta sigui bisa cu ta increibel con e 
mester a lucha contra tanto inhus- 
ticia, maltrato y persecucion (di parti 
di OM), entamando varios caso contra 
e proceso lamentabel aki desde “day 


one” pa awo cu finalmente e caso a 
inicia (regie zitting). Awo pa motibo 
di mal funcionamento di Hof, Oduber 
ta wordo perhudica severamente un 
biaha mas wardando mas cu 5 luna pa 
haya sa ki dia finalmente e “getuigen 
verhoor” lo inicia, pa asina e por tin 
un perspectiva riba un continuacion y 
finalisacion di e “nightmare” aki. 
Otmar Oduber ta suplica mr de Kort 
pa interveni y para e inhusticia aki, 
pa mas pronto posibel e “getuigen 
verhoor” por cuminsa y caba den 
un periodo corto y cu e caso den su 
contenido por wordo atendi y finalisa. 
Oduber por a compronde cu mr de Kort 
tabata siman pasa na Aruba pa bishita 
su famia y ta spera cu e biaha aki si nan 
por a dun’e un copia di e carta mirando 
cu e tin 4 siman wardando riba un 
contesta y 4 aña wardando e posibil- 
idad pa defende su mes den corte. 


Otmar Oduber: 


“Ta spera cu hues mr de Kort awo si a ricibi e 
carta cu tin 4 siman entrega na su oficina” 


Keto bay wardando pa hues comisario scucha testigonan 

Air Navigation Services Aruba N.V. (ANSA) is responsible for providing safe, efficient and 
reliable air navigation services to the aviation industry. ANSA is seeking a 
Management Assistant for its Management Support unit. 


Management Assistant Responsibilities 


• Process all incoming and outgoing documents thru ANSA’s document management system; 
• The monthly update of ANSA’s Roadmap; 
• Collect and search, upon request of the CEO and staff members, specific documents 
or information on various topics; 
• Independently compose and draft letters, documents, and reports for the CEO and 
staff members; 
• Manage incoming telephone traffic; 
• Make proposals to improve the applicable internal administrative procedures; 
• Assist the Financial Controller with accounts payable (data entry in QuickBooks 
and online payment orders; 
• Collection of ANSA charges (accounts receivable), which involves daily updates of 
billing data, the daily operation of the billing system, and maintaining contact 
and correspondence with customers; 
• Provide flight statistics. 


Requirement/Profile: 
• Minimum HAVO diploma; 
• HBO work and think level; 
• Ample experience in a similar position; 
• Highly proficient in Excel, Word and QuickBooks; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Social skills and team player; 
• Highly motivated and with a positive attitude; 
• Able to work under pressure; 
• Change-oriented; 
• Result and customer oriented; 
• Integrity and with a professional attitude; 
• Self-reflective and improvement oriented. 


If this position appeals to you and you meet the job requirements and profile, 
please send your application letter and CV (to prove ample experience in a similar position) 
with copy of diplomas, recommendation letters, list of references and certificate of good 
conduct not later than February 23, 2024 to our HR officer e-mail: oliver.clark@ansa.aw. 
A practical test and medical assessment will form part of the hiring process. 
For more information about ANSA, visit our website www.ansa.aw. 


N 


a luna di januari Horacio Oduber Hospital a comparti un com- 


pilacion di loke tabata aña 2023 y awo den cuadro di trans- 
parencia y informacion nos ta sigui brinda e cifranan di HOH pa 
loke ta luna di januari 2024. Asina nos como HOH ta duna comu- 
nidad di Aruba un indicacion di loke ta cuido, e parti diagnostico 
y tambe donacion di sanger. 


Na januari 2024 a hospitalisa 882 pashent cu ta mas halto cu 
na luna di december (819 pashent) pero ta similar na luna di 
november 2023. Tambe loke por compara t’e operacionnan cu a 


tuma luga, esta na luna di januari 540 pashent a wordo opera y 
na december 2023 tabata 397 operacion y na november e tabata 
566 operacion. 


Por mira un reduccion den e cifranan pa loke ta admision y tambe 


operacion na luna di december y un di e motibonan tras di esaki ta 
cu camber di operacion ta tuma anualmente un receso fin di aña, 
pues menos operacion ta tuma luga durante luna di december y 
consecuentemente menos admision tambe ta tuma luga. 


Loke si ta alarmante y a haci esaki conoci den comunidad t’e 
ocupacion di cama cu na januari tabata 99,9%. Na november 


2023 e tabata na 79% y december 89,7%. A anuncia na januari 
cu Hospital ta hopi yen di pashent y hasta por yega na cancela 
operacionnan cu ta planea mirando cu semper mester mantene 
cama habri pa casonan di emergencia y esaki por mira bek awo 
den e cifra di ocupacion di cama. 


A nace un total di 75 baby na januari cual ta 3 baby menos cu na 
luna di december. Y na januari Bloedbank Aruba a ricibi un total 


di 196 donacion di sanger. 
Departamento di Emergencia a mira na januari un total di 2953 
pashent cual ta menos cu na december cu tabata 3262 pashent. 


Specialistanan den servicio di HOH a haci un total di 6675 
consulta cu pashent cu ta mas halto cu na december (5657 
pashent). Esaki tambe tin di haber cu e dianan di fiesta di fin 


di aña. Departamento di Radiologia a haci un total di 5145 
test manera CT scan, MRI y mas. E cifra aki ta mas halto cu na 
december (4122) y tambe mas halto cu na november (4651). Un 


total di 12272 persona a bishita LABHOH pa haci nan test cual ta 
mas halto cu na december (9120) y tambe november (11453). Y 
na januari un total di 841 pashent a sali for di Hospital. 


Pues por mira cifranan di januari completamente diferente cu na 
december den varios area, pero tambe claramente por mira con 


yen Hospital tabata na luna di januari. Danki na cada dunado di 
cuido pa nan tremendo trabou y profesionalismo y tambe palabra 
di gratitud na esnan cu ta traha patras di cortina pa asina brinda 
asistencia na coleganan den cuido paso nos tur na HOH semper 


t’ey! 


Ocupacion di cama tabata na 99,9% 


HOH ta comparti cifranan di luna di januari 2024 

EXECUTORIALE VERKOOP 
Ten overstaan van notaris mr. Chamila Agnella 
Tromp of haar waarnemer zal op vrijdag 5 april 
om 10:00 uur 's-morgens in het Auditorium 
van 
de 
Kamer 
van 
Koophandel 
en 
Nijverheid te Aruba aan de J.E. Irausquin 
Boulevard 10, Oranjestad, Aruba, in één zitting 
bij opbod en afslag in het openbaar worden 
verkocht, ex artikel 3:268 van het Burgerlijk 
Wetboek van Aruba: 
het recht van erfpacht tot 1 september 2055 op een 
perceel domeingrond, groot eenduizend zeshonderd acht 
vierkante meter (1.608 m2), gelegen te Eagle in Aruba, 
kadastraal bekend als Eerste Afdeling Sectie K 
nummer 
2601, 
met 
het 
daarop 
gebouwde 
appartementencomplex 
en 
verder 
toebehoren, 
plaatselijk bekend als : 
SCHOTLANDSTRAAT 48 


Inzetprijs: Afl. 3.440.000,-- 
• Een ieder kan een onherroepelijk en onvoorwaardelijk 
onderhands bod uitbrengen tot uiterlijk donderdag 21 maart 
2024 ten kantore van Newleaf Notary, J.E. Irausquin 
Boulevard 
22 
te 
Aruba, 
of 
via 
email: 


auction@newleafaruba.com Het formulier is op de website 
www.newleafaruba.com verkrijgbaar. 
• Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverkla- 
ring, een bankgarantie of andere vorm van zekerheid aan te 
tonen aan de Executant in staat te zijn tot nakoming van zijn 
bod en de bijkomende kosten. 
• De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
• Op de veiling zijn van toepassing de Algemene Veilingvoor- 
waarden voor Executieveilingen (AVVE) en de Bijzondere 
Veilingvoorwaarden zoals vastgesteld door notaris mr. 
Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


R 
iba diadomingo 18 di februari 2024, den 
careda di 2or y 35 di marduga, polis tabata 
riba e caminda cu tabata bay Noord, pa despu- 
es bay Palm Beach. Na yegada di e rotonde na 
Noord, polis a bin topa cu un pickup di colo cora 
di marca “Toyota “modelo” Hilux”, cu a para n’e 
rotonde. 
Polis a mira cu e auto no tabatin plach’i number 
dilanti y tampoco e bumper. E agentenan a mira 
cu e chauffeur a purba di start e auto. Ora a 
puntra e chauffeur kico tabata pasando, e chauf- 
feur no por a contesta y a keda para ey keto 
keto. A pidi su rijbewijs valido. Claramente por 
a sinti e holo di bebida alcoholico basta fuerte, 
y tambe su wowonan tabata corr cora. Tambe e 
tabata papia cu lenga pisa, ya cu polis no por a 
compronde e chauffeur bon kico e tabata papi- 
ando. 


Mirando esaki, a pidi e chauffeur pa e por a supla 
den e alcsensor, cu a surpasa e maximo despues 
di dos intento. A aresta e chauffeur pa burach- 
eria. 
Loke tambe tabata remarcabel cu por a nota cu 
e auto tabatin daño frontal y cu e bumper a cay 
bou di e auto. Despues e chauffeur a informa cu 
el a dal den un polis drumi riba velocidad halto, 
cu e consecuencia ya conoci. E pickup a keda 
cera na otro banda di e caya dilanti di e Post 
Motorunit y e yabi ta keda cerca e hefe na warda. 
A pone Central di Polis na altura.. 


Polis a detene homber 
burachi despues cu el a 
malogra su auto riba drempel 

D 
en e prome kwartaal di 2024, por spera cifranan prom- 
etedor y solido pa turismo como e pilar di entrada pri- 
mordial y di suma importancia pa economia di Aruba. 


A.T.A. ta pone hopi enfasis riba e modelo di “High Value-Low 
Impact” cu ta para pa un balans entre aumenta e balor 
economico di e bishitante, posiciona Aruba como un pais 
desea y sostenibel, y posicionamento den lider di desaroyo 
di Aruba como un destinacion. 


E meta ta pa sigui mantene esfuersonan den linea segun e 
balans menciona, y logra aumenta e entrada pa medio di 
calidad di turismo en bes di e volumen cu nos destinacion 
ta ricibi. Capacidad di carga ta sigui ricibi atencion di parti 
di A.T.A 


VOLUMEN (“STAYOVER”) TA CRECE CU 18.4% DEN JANUARI 
2024 COMPARA CU JANUARI 2023 
Mientras cu ta trahando riba e meta di un futuro mas balansa, 
Aruba ta sigui depende di e entrada economico abase di un 
producto madura. Te cu januari 2023, Aruba a ricibi un total 
di 98,786 bishitante “stayover”, esaki ta un crecemento di 
18.4%, compara te cu januari 2023, unda a ricibi 117,172 
bishitante “stayover”. 


ENTRADA (“TOURISM CREDITS”) 
Ta midi entrada, es decir e ‘calidad’ di bishitante’, na dife- 
rente manera. Entre otro locual bishitantenan ta dispuesto 
pa paga pa un anochi di estadia y entre otro pa medio di 
Tourism Credits registra pa Banco Central di Aruba. Den Q3 
di 2023, Tourism Credits a aumenta cu 3% si compara e 
mesun periodo na 2022. 


Den e periodo di Q1 te cu Q3 di 2023, Tourism Credits a 
aumenta cu 15% si compara mesun periodo na 2022. Pronto 
A.T.A. lo ricibi estadistica defini pa por raporta ‘Tourism 
Credits’ di Q4 di 2023 compara cu Q4 di 2022. Den 2024 lo 
continua cu comparacion di cifranan di ‘Tourism Credit’ cu 
2023. 


MERCADONAN Y CATEGORIANAN DI ACOMODACION 
Den december 2024 80.4% di e total di e bishitantenan 
“stayover” pa Aruba a bishita for di Norte America, 5% a 
bishita for di Europa, 12.6% a bishita for di Latino America 
y 2% tawata procedente di otro partinan di mundo. 


Mirando e categorianan di acomodacion, den januari 2024 
19.1% di bishitante a keda den hotelnan European Plan, 
14.2% a keda den hotelnan All-Inclusive, 30.7% a keda 
den Timeshare y 36% a keda den otro tipo di acomodacion, 
conoci tambe como short-term vacation rentals (STVR). 


SHORT-TERM VACATION RENTALS 
A.T.A. tin acceso na un plataforma unda por wak e cantidad 
di cas, apartamento y villas cu ta wordo uza como vacation 
rentals como tambe e prijs averahe pa anochi, e ocupacion 
y un calculacion di e entrada cu esakinan ta genera. 
Den 2023, segun un estudio, A.T.A. a logra actualisa inven- 
tario di Condominiums existente y condominiums cu actual- 
mente ta na caminda pa realisacion, y lista actualisa di luga 
di estadia cu no ta un hotel pero cu si ta disponibel na e 
turista cu ta keda na Aruba pa un corto tempo. 
Si compara januari 2024 cu december 2023 por wak cu 
e ocupacion averahe di e acomodacionnan aki a subi cu 
10.2 punto di porcentahe, for di un averahe di 67.7% na 
januari 2023 pa un averahe di 77.9% na januari 2024. 


Den caso di entrada, si compara januari 2023 cu januari 
2024 por wak cu e categoria a genera un crecemento den 
entrada di 51%. Si compara december 2023 cu december 
2019 por wak cu e categoria a genera un crecemento den 
entrada di 228%. 



A.T.A: Turismo ta keda fungi como un entrada principal pa Aruba 

A 
base di un articulo cu a sali 
den AweMainta titula: “Fiscal 
ta reta su decision; Minister Glen- 
bert Croes a legalisa un criminal”, 
lider di fraccion di MAS, drs. Mari- 
sol Tromp a formula algun pregun- 
ta dirigi na Minister Glenbert Croes. 
Esaki tin di haber cu e topico di di- 
rector. Tin un ley cu ta bisa cu cier- 
to directornan tin cu haci un sorto 
di ‘veiligheidsonderzoek’ prome cu por nombra nan como 
director. 


Partido MAS a pidi un reunion publico pa Minister Glenbert 
Croes bin Parlamento y splica for di e tempo ey caba riba e 
retiro di director di DIMAS, cual ta Kathy Paskel. Despues e 
mes a gana su caso den varios ocasion y awo recien atrobe. 


Pero no a haya e Minister den Parlamento den un reunion 


publico cu tin di haber cu e manera cu e ta firma, e proce- 
duranan cu tin paden y pafo di DIMAS, etc. 
E preguntanan ta como lo siguiente: 
1. Ta berdad cu Minister Glenbert Croes a otorga permiso cu 
no ta segun conseho di DIMAS, a sabiendas cu Minister sa cu 
e persona en cuestion a comete un crimen contra Minister 
su mesun departamento? 


2. Ariba 14 di juni 2022, Fraccion di MAS a pidi un Reunion 
Publico cu como topico: Verzoek Openbare Vergadering 
over de uitspraak van het Gerecht in Ambtenarenzaken van 
Aruba van de directeur van DIMAS, mw. Mr. Kahtleen Ruiz 
Paskel. Fraccion MAS a manda su di 4 rappel riba dia 6 di 
februari 2024, pidiendo e Reunion Publico aki, pero for casi 
2 aña caba no tin contesta di Minister Glenbert Croes. Ki dia 
Minister tin pensa di bin Parlamento den un Reunion Publico 
segun peticion di MAS riba e topico aki y kico t’e motibo 
cu no por a bin tur e tempo aki na parlamento p’e Reunion 
Publico? 


Marisol Tromp (MAS): 


Ainda despues di dos aña Minister Glenbert Croes no 
por bin parlamento duna cuenta riba asunto di DIMAS 

D 
ia 14 di februari 2024 a yega Aruba un delegacion di 
coleganan di Eerste Kamer aki na Aruba. Ta trata miem- 
bronan di “Vaste Kamercommissie voor Koninkrijksrelat- 
ies”. Di dianan 9 te cu 19 di februari e delegacion ta bishi- 
tando e 6 islanan den Caribe. Ta usual cu na inicio di un 
periodo nobo, e miembronan ta haci e bishita aki, pa siña 
conoce coleganan, siña conoce e islanan, nan similaridad y 
diferencianan. Hopi importante ta pa nan tin of haya un mi- 
hor comprondimento di e situacion local di cada isla y por 
pone cosnan den contexto ora ta trata topiconan cu ta re- 
garda nos islanan. Den e delegacion actual mayoria ta cara 
nobo, segun mi ta 4 so ta miembro pa algun tempo caba. 


Parlamento di Aruba durante di un encuentro social a topa 
cu e delegacion. E actividad tabata na Kulture Café. Sigur un 
anochi caminda como parlamentario mi por a hiba comb- 
ersacionnan hopi ameno cu mi coleganan. Mas cu claro ta 
siña conoce otro y hopi importante ta cu bo por comparti 
informacion di nos pais y kico tur ta nos logro y retonan. 


Ami ta keda accentua cu e momentonan aki ta necesario 
pasobra cu un aspecto cu mi lo keda subraya constante- 
mente ta e hecho cu hopi biaha mi ta haya cu nos coleganan 
falta di hopi informacion y conocemento di nos isla. Mientras 
hopi biaha nan ta esnan, cu na momentonan crucial, mester 
tuma decision riba puntonan cu tin un impacto pa nos isla 
a largo plazo. Nos no por lubida e temporada di pandemia. 
Mas cu claro nos ta agradecido pa tur yudansa ricibi for di 
Hulanda, pero un cos si mi a bisa durante e anochi aki, esta 
cu te dia di awe mi no por compronde e grado di condicio- 
namento di e yudansa. Algo cu te dia di awe nos ta negoci- 
ando. 


Un ehempel sigur ta e refinanciamento di e debe cu nos 
tin cu Hulanda relaciona cu Covid y tur e exigencia/condi- 
cionnan cu Hulanda ta mara na esaki pa nos por haya un 
deal beneficioso. Dus pueblo por compronde cu un di e 
topico mas presenta pa nos di Aruba ta e strafrente y e 
exigencia di Hulanda pa regla supervision financiero via un 
Ley di Reino. 


Mi tin cu bisa cu e anochi a bay hopi placentero y sigur lo 
mantene contacto cu algun di esnan cu mi a logra comb- 
ersa cu nan. Sigur a resalta cu nan ta impresiona cu e grado 
halto y lihe di recuperacion di nos isla y e maneho respon- 
sabel cu gobierno ta hibando. Tambe mi a sinti nan boluntad 
pa hunto cu nos sigui traha na bienestar di nos pais. Na juni 
lo tin reunion di IPKO na Hulanda y akinan sigur lo tin mas 
espacio pa tene dialogo y hiba discusionnan riba topiconan 
di importancia pa nos paisnan. 


Parlamentario Shailiny Tromp-Lee: 


Encuentro cu coleganan di Eerste Kamer sigur ta uno importante y necesario 

N 
a aña 2023 nos pais a experencia un re- 
cuperacion excelente di su pilar econom- 
ico di Turismo. Aña 2023 no solamente taba- 
ta e aña di recuperacion di nos turismo, pero 
tambe a sa di kibra tur record di 2019 cu pre- 
viamente tabata e aña record den e historia di 
nos pais. Den cuadro di esaki, recientemente 
minister di turismo a anuncia e resultadonan 
di Januari 2024. E bon noticia ta cu Aruba a 
kibra record di januari 2023! Esaki ta un noti- 
cia sumamente alentador y ta demostra cu e 
strategia, vision y trabaonan di ministerio di 
turismo, ATA, y e sector turistico ta bayendo 
den hopi bon direccion. Resultadonan ta dem- 
ostra un biaha mas cu Aruba ta riba e caminda 
di recuperacion y ta sigui kibra expectativan- 
an di tur hende. 
Resultadonan di nos turismo januari 2024 
Aki ta sigui un resumen di e logronan cu ta 
mustra con e record di januari 2023 a wordo 
kibra; 
1. Turista cu a yega cu Avion: Esaki a subi cu 
18.4%! Un aumento di casi 20%. Un total di 
117.172 turista a yega cu avion na nos pais. 
2. Turista cu a yega cu Crucero: Esaki a subi cu 
0.35%. Un total di 123.374 turista a bishita 
nos cu barco turistico. 
3. Largura di Estadia: Esaki a subi cu un total di 
10.4%. Un subida basta grandi y impresion- 
ante y un factor hopi crucial. Pakico? Pasobra 
mas largo un turista keda mas e mester gasta! 
4. Cuanto e Turista a gasta; segun Banco 


Parlamentario Marco Berlis (MEP): 


Den 2024 turismo ta keda bati recordnan na Aruba 


Central di Aruba Afl.3.451,60! Esaki ta un aumento di 15%! (Q1-Q3 BCA) 
5. Cantidad di Anochinan na Hotel: Esaki a aumenta cu 20.5% 
6. Cantidad di Anochinan na Hotel All Inclusive: Un aumento di 12.6% 
7. Cantidad di Anochinan Timeshare: Un aumento di 28.5% 
8. Cantidad di Anochinan na otro camindanan: 38.4% 


E resultadonan historico aki den turismo ta fruto di e bon vision y maneho 
di Minister Dangui Oduber, ATA y tambe di tur esnan cu ta traha duro den 
e sector. Diversificacion di nos turismo conhuntamente cu “upgrading” di 
producto Aruba ta haci cu nos isla ta keda un destinacion atractivo y resil- 
iente. Resultadonan ta mustra cu e turista ta lagando mas placa atras den 
nos economia. 


Esaki ta impacta positivamente tur restaurant, hotel, shopping malls, tours, 
tiendanan y hopi otro tipo di negoshi mas. Esaki ta sigura cu cuponan di 
empleo ta sigui crece y ciudadanonan tin mas oportunidad pa haya un 
trabao of promocion cu ta yuda pone pan riba mesa. 
E vision incansabel di Gabinete Wever-Croes ta keda demostra cu a pesar 
di a encontra su mes na 2017 cu un pais practicamente den bancarota pa 
via di e megadebe di Mike Eman, y un pandemia mundial di Covid-19 na 
2020, toch a sa den apenas 2.5 aña pone Aruba bek riba su pianan: “pone 
nos finansa publico na ordo, paga riba nos debe nacional ya pa dos aña, 
ta cumpliendo cu tur norma segun CAFT, ta invertiendo den proyectonan 
nobo.” Tur esaki ta evidencia solido cu Aruba ta recuperando stap pa stap. 
Pabien Aruba! 

A 
traves di Presidente di Parlamento, 
miembro di fraccion di partido MAS, 
Aquannette Gunn, a haci un serie di pre- 


gunta n’e Minister di Asunto Economico, 
Comunicacion y Desaroyo Sostenibel, mr. 
Geoffrey Wever, pa loke ta trata e fenom- 
eno di e aumento di prijs di gasolin. 


E Parlamentario a indica cu durante e 
‘Encuentro Publico’ nr. 4, cu a tuma luga 
dia 14 di februari, Minister Wever a elabora 
tocante e motibo p’e aumento di prijs di 


gasolin. 
E mandatario a indica cu e aumento aki 
no ta debi solamente door di e desaroyo 
di e prijs di crudo internacional, pero cu 
e biaha aki tin un componente adicional 


cual t’e gastonan bancario cu e doñonan 
di ‘pompstation’ ta haya nan confronta cu 
ne. 


E comerciantenan a indica cu pa cada 
transaccion bancario, banco ta cobra 


entre 3 pa 4%. E doñonan a expresa cu 
e gastonan aki lo ta funesto pa nan, debi 


n’e echo cu ta gobierno ta determina nan 
ganashi. Y cu den nan caso, e gastonan 
bancario aki no por pasa p’e clientela y cu 
nan tin cu suprimi’e. Esaki lo trece como 
consecuencia cu e comerciantenan lo bati 
bancarota of no lo acepta e carchinan di 
banco mas. 


E mandatario a indica cu e situacion ta 
uno hopi dificil y cu riba 13 di februari su 


persona a firma un ‘Ministeriële Regeling’ 
na unda un parti di e ahustacion ta pa 
suprimi e gastonan bancario cu e comer- 
ciantenan a haya nan confronta cu ne. 


Den cuadro pa haya mas claridad riba e 


disertacion di e mandatario Wever den 
Parlamento tocante e asunto di aumento 
di prijs di gasolin Parlamentario Gunn ta 
haci uzo di su derecho pa haci e siguiente 


preguntanan. 


1. Minister por informa Parlamento den 
detaye ki porcentahe/cuanto cen di e 
aumento di e diferente productonan 


deriva di petroleo (gasolin/diesel/kerosin) 
a keda asigna n’e asociacion Aruba 
Gasoline Dealers? 


2. Minister por informa Parlamento a base 
di cua articulo di cua Ley e banconan ta 
cobra e porcentahe aki na comercio? 
Minister a declara den un entrevista na un 
medio di comunicacion cu si e pompsta- 


tionnan lo a bay over na cash, esaki lo a 
crea un caos completo, p’esey Gobierno a 
dicidi di duna nan e aumento adicional pa 
loke t’e gastonan di banco. 


3. Minister por elabora mas detaya dicon 
su persona ta di opinion cu si e comer- 
ciantenan di gasoline station bay over na 
cash esaki lo crea un caos completo? 


4. Minister por informa Parlamento kico ta 


su pensamento p’e posicion di e Asociacion 
di Banconan tocante nan decision imponi 


riba comercio? 


5. Minister por informa Parlamento si su 
ministerio lo haci un estudio profundo cu 
tur e actornan envolvi (e.o: asociacion 
bancario, asociacion di e gasoline dealers 
y gremionan comercial) con lo por yega na 


un miho decision pa HENTER comunidad 
y no simplemente suprimi e gastonan cu 
banconan a impone riba comercio? 


6. Minister por informa Parlamento pa 
cuanto tempo e ‘Ministeriële Regeling’ 
firma dia 13 ultimo lo keda vigente? 


7. Minister por comparti cu Parlamento 


e ‘Ministeriële Regeling’ cu su persona a 
firma riba 13 di februari 2024? Minister a 
duna di conoce cu e banconan a switch via 
un plataforma internacional y e banconan 


a haya nan confronta cu dicho gastonan. 


Ademas ta un echo cu ora tin aumento den 
e prijs di gasolin/diesel esaki lo refleha 


den e prijsnan (comercio). 


Den caso di comerciantenan di gasoline 
stations nan no tin e libertad di traspasa 
e gastonan bancario p’e clientela, pero e 


demas comerciantenan si tin e opcion ey 
(Free Enterprise)!!! Pues den e caso aki 
nos por considera e gastonan bancario 
di entre 3 a 4% y e aumento di prijs di 
combustibel como un dobel inflacion. 
Pues sea e consumidor dicidi di paga cash 


of swipe den por ehempel un supermer- 
cado ya e comerciante a sa di traspasa e 


gasto specifico aki den e prijs di e produc- 
tonan. 
8. Minister por informa Parlamento desde 
ki tempo e gastonan bancario di entre 3 a 
4% cada bes cu e cliente swipe a drenta 
na vigor? 


9. Minister por informa Parlamento kico lo 
ta su plan di accion relaciona cu e desa- 


royo aki, pa asina trata di mitiga e impacto 
negativo mas ainda den e forsa di compra 
bou nos Pueblo, irespecto di e echo cu nos 
tin un mercado liber? 


Parlamentario Gunn ta sumamente preo- 


cupa p’e fenomeno aki, debi n’e echo cu 
na final un biaha mas, t’e pueblo t’esun 
cu ta absorba e gastonan adicional. Esaki 
ta un impacto negativo mas ainda den e 


forsa di compra di nos Pueblo! 


Parlamentario Aquannette Gunn (MAS): 


Varios pregunta pa Minister Geoffrey Wever 
riba e fenomeno di aumento di prijs di gasolin 

L 
ocual cu a sali den AWEMainta di 19 di februari 2024 ta 
demostra cu e gobierno a perde tur sorto di berguensa. 
E gobierno a perde tur derecho di existencia. Unda integri- 
dad a keda? Partido RAIZ boso ta keda pone manteca riba 
cabes di partido MEP? Nos por a mira cu e minister a bringa 
e directora di DIMAS cu a gana tur su caso pero e minister 
aki si a bay contra di ley. Mas cu un minister a bay contra 
locual cu pa ley ta castigabel. Con un minister ta hinca den 
su cabes di bay contra di decision di PG ora ta trata depor- 
tacion di un persona. 


Akinan nos Minister di Labor, Energia y Integracion y nos 
minister di husticia a pega e barco formalmente. Pa strooi 
santo den wowo di pueblo ta core bin cu e barco di heavy 
fuel oil. E 7 aña di gobernacion di e gobierno aki ta manera e 
7 aña di baca flaco. Dios laga e gobierno di desastre aki por 
bay cas mas pronto cu ta possible pa asina por cuminsa supla 
un biento fresco pa trese cambio den nos pueblo. Inhusticia 
ta cabando cu nos pais. A yega tempo pa e husticia di Dios 
reina riba nos isla. 
Locual cu ta pasando aki ta un otro acto di corupcion mas. 
Pueblo no por lubida e escandalonan cu e gobierno aki ta 
involucra. Tin e caso di Cas di Aruba, falta ainda esun di 
ex minister di transporte, tin vacuna-gate, tin Fase-gate y 
spirit-gate. Basha awa bay pero pueblo no por sigui guli 
manda abao mientras nos gobierno kier haci comosifuera 
cu nada no ta pasando. E biento duro cu ta supla lo lanta tur 
e stof y saca tur corupcion na claridad. 


Si nos mira e biyones di florin cu nos isla a genera, lo nos 
pueblo mester por ta bibando den tur paz y trankilidad. E 
problema grandi ta nos mes a vota pa partidonan cu durante 
ultimo 22 aña no tabata sa di administra locual cu ta drenta 
den caha di gobierno. Durante e ultimo 22 aña nan aki nos 
pueblo a wordo poni na ultimo luga. 


Ora un gobierno ta kere cu ningun hende por bisa nan nada 
y nan ta haci comosifuera nan por bay contra tur leynan di 
Dios nos por mira awor kico ta pasando. Ainda falta? Hopi 
tempo politiconan a tira culpa riba otro pero te dia di awe 
un cos ta sigur cu nan no a traha na bienestar di nos pais. 
A keda cu e debe cu nan a crea di mas cu 6.2 biyon florin ta 
papia su mes. Locual cu nos gobiernonan den e ultimo 22 
aña a haci ta sink nos isla den debe. 


Awe e gobierno aki ta biba e consecuencia di bay contra 


leynan di Dios y ta kere cu nada lo sosode. Tuma e cosecha 
awor di tur locual cu a wordo sembra den maldad. Ainda nos 
tin parlamentarionan supuestamente Cristian cu ta sigui 
defende nan partido MEP den nan maldad? Si e parlamenta- 
rionan supuestamente Cristian no hala for di e tent di Core, 
lo nan lo bay abao hunto cu nan. Esaki ta e tempo di Dios 
y Dios su holoshi su tempo ta perfecto. Partido Curpa ta e 
unico alternativa. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Eric Ras (Curpa): 


E 7 aña di gobernacion di MEP 
ta manera 7 aña di baca flaco pa pueblo 

M 
inisterio di Cultura y Departamento di Cultura Aruba 
(DCA) ta recorda pueblo cu dia 21 di februari di tur aña 
ta Dia Internacional di Lenga Materno. Segun proclamacion 
di: The United Nation Education and Scientific Cultural Or- 
ganization, (UNESCO). Dia di Lenga Materno ta netamente 
pa stimula bon uzo di nos dushi idioma Papiamento  den nos 
comunidad y stimula publicacionnan bou di nos escritornan 
local.   DCA na momento di saca informacionnan cultural di 
tur loke ta publicacion, DCA ta haci su esfuerso pa percura 
pa tur ta den un bon idioma  Papiamento. Publicacionnan 
manera “Nos Isla”, foyetonan di nos Simbolonan Nacional, 
manera nos Escudo, Himno y Bandera, Celebracion di San 
Juan, Dera Gay, Proyecto di Expedicion Rescate y tambe ‘Ex- 
pedicion Rescate Naturalesa’ (ERN)cual ta trece informa- 
cionnan valioso di nos flora y fauna. Ora di duna relato den 
forma oficial DCA ta aplica e “Vocabulario Ortografico di Pa- 
piamento di 2009” – www.papiamento.aw. Den sentido gen- 
eral ta considera idioma, como e medio unificador di mas 
importante di un cultura. Idioma ta carga tur pensamento 
y experiencia humano, cultura y identidad. Idioma ta trans- 
feri cultura. 


Mirando esaki DCA tin idioma Papiamento como un punto 
importante den su educacion cultural. Como cu ortografia 
tambe ta un simbolo sumamente importante, cu ta muestra 
di un propio identidad. Mester mustra cu e oficialisacion por 
crea aprecio y stimula nos pa, cu orguyo y amor, siña nos 
hendenan conoce e historia di nos idioma materno bon y 
promove e uzo corecto di papi’e y skirbie (papia- y skirbi- 
mento). 
Durante e desaroyo di nos idioma materno  Papiamento  y 
como  DCA bou auspicio di  Ministerio di Cultura  ta keda 


enfoca riba su retonan pa educa, promove, cuida y hacie mas 
conoci pa e bon uzo di nos Papiamento pa generacionnan cu 
ta bini. Tambe DCA ta organisa e proyecto di “Arte di Palabra” 
(AdP) cu ta un competencia di conta cuenta y storia cortico, 
pa hoben di scol secundario y avansa. AdP Interinsular ta un 
competencia entre e ganadonan di Corsou, Boneiro y Aruba. 
DCA  ta organisa AdP for di 2009, unda tur aña por mira 
e interes bou di nos hobennan, cu ta creciendo, pa nan 
participa. 


Meta di e proyecto aki ta pa duna e hoben e oportunidad pa 
demostra nan creatividad literario; pa promove lesamento y 
skirbimento den nos idioma Papiamento; pa stimula publica- 
cion di arte literario den Papiamento. Y tambe pa e hobennan 
di islanan A.B.C. tin un intercambio den nan cultura. E 
competencia di Arte di Palabra ta stimula e hobennan pa 
medio di nan poesia of cuenta cortico haci bon uzo di nos 
idioma  Papiamento  y enrikece nan conocemento di nos 
idioma. Cu e proyecto aki DCA ta traha hunto cu Fundacion 
Corector di Papiamento y scolnan avansa. 


DCA ta sostene Comision Celebracion Dianan Nacional 
(CCDN) den cuadro di nos Dia Nacional, dia 18 di maart, 
organisando “Poeta di Patria”. 
Fundacion Lanta Papiamento, (FLP), tambe ta un organ- 
isacion cu a ser institui pa preserva y salvaguardia e bon 
uzo di Papiamento. 
DCA bou auspicio di ministerio di Cultura ta keda enfoca 
riba educa, promove, cuida y e bon uzo di nos Papiamento 
pa generacionnan cu ta bin. 
Masha Pabien Aruba awe 21 di februari, “Dia di Lenga 
Materno” Papiamento. 


Awe 21 di Februari: “Dia di Lenga Materno” 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


D 
en fin di siman diasabra, 24 di februari, Colegio Arubano 
lo tene un ‘open dag’. Di 10.00 te 13.00 e portanan lo ta 
habri pa tur hende cu kier cera conoci cu scol. Esaki ta in- 
teresante pa muchanan cu ainda no ta bin Colegio Arubano, 
pero cu den futuro lo kier bin e scol. Naturalmente, mayor- 
nan tambe ta bonbini. 


E ‘open dag’ ta particularmente pa tur mucha cu ta den klas 
6 di scol basico, alumnonan cu ta den CB1 di mavo y cu otro 
aña por bay CB2 di havo/vwo, alumnonan cu ta den CB2 
havo/vwo y otro aña ta bay havo 3 of vwo 3 y pa tur alumno 
di examenklas di mavo y kier sigui nan carera escolar na 
Colegio Arubano den havo 4 of vwo 5. 


Banda di e materianan lo mustra durante e ‘open dag’ activ- 
idadnan extra escolar. Lo tin diferente presentacion y un 
show di baile. Tambe lo tin oportunidad pa haci pregunta 
tocante tur cos relaciona cu scol. Ta priminti di bira un dia 
exitante. 


Open dag na Colegio Arubano 

D 
ialuna mainta Minister di Turismo y Salud Publico sr. 
Dangui Oduber conhuntamente cu Directora di ATA sra. 
Ronella Croes, a reuni cu un grupo di delegadonan di St. 
Maarten, Corsou y Surinam pa asina discuti varios punto 
cu a wordo estableci den e “contactplan” aña pasa entre e 
paisnan. 


Minister Dangui Oduber a presenta den parlamento un 
presentacion di e actualisacion di resultadonan di turismo 
na Aruba y a discuti posibilidadnan di un cooperacion 
entre e islanan den tereno di turismo. Puntonan cu a wordo 
presenta ta: enfoke ariba un turismo duradero, desaroyonan 
di e pais, proyectonan di innovacion, portanan di entrada, 
desaroyo a base di datos. 


Resultadonan a demostra cu for di e entrada di turismo lo 
sigui inverti ariba diferente mehoracion di e producto Aruba. 
Entre otro enfocando ariba atraccion pa turistanan, strate- 
gianan pa atrae mas turista afluente cu ta bin gasta hopi 
cen den economia di Aruba. Alabes diversificacion ta hunga 
un papel importante, maske e mercado principal ta bin di 
Merca, semper ta busca pa atrae turistanan di otro merca- 
donan manera di Latino America y Europa. 


Minister Oduber a menciona cu e desaroyo y inversionnan 
pa producto Aruba ta sumamente importante pa nos pais pa 
sigui inverti den mehoracion den nos infrastructura. Minister 


Dangui Oduber a menciona cu Aruba a experencia un crece- 
mento grandi den desaroyo di hotel den e ultimo añanan y 
awo tin cu enfoca ariba un turismo sostenibel y duradero, 
teniendo na cuenta nos naturalesa y tambe loke nos pais 
por soporta den cantidad di turista. 


Minister Dangui Oduber ta expresa cu e delegadonan a 
keda impresiona cu e presentacionnan y e resultadonan di 
turismo di Aruba y Minister ta sumamente optimista cu lo 
yega na un cooperacion y cu tin hopi oportunidadnan pa 
traha hunto den tereno di turismo. Minister Dangui Oduber 
ta expresa su gratitud pe bishita y ta spera cu pronto lo por 
ehecuta e ideanan aki di traha mas di cerca cu otro denter 
di e islanan di Caribe. 


Minister di Turismo conhuntamente cu CEO di A.T.A. a duna 


Un presentacion na un grupo di delegado 
di St. Maarten, Corsou y Surinam 


Pa un cooperacion entre e paisnan 


D 
iadomingo, pa mas of menos 5’or y 15 di atardi, polis a 
bay na altura di un hotel, caminda un hoben a bin pidi 
ayudo. Eynan, polis a papia cu e hoben di inicial C., kende 
a declara cu e y su amigo tabata coriendo riba bicicleta 
coriendo direccion nort na Eagle Beach. 


Dilanti di Embassy Suites, algun mucha homber a sali for di 
e matanan. Un di e muchanan a dal C. cu su mokete na su 
cachete. C. A para, tira e bicicleta na suela y a huy bay n’e 
hotel. 


Durante cu e tabata coriendo, e muchanan tabata tir’e 
piedra. El a bira su cara y a mira cu e mucha homber cu a 
dal’e, cu su bicicleta y su muchila di colo blauw cu zipper 
oraño. 
Riba e mesun dia, banda di 5’or y mey di atardi, a bin topa 
cu e bicicleta den e “area di entrenamento” pabao di Divi 
Phoenix. 
A registra e denuncia y a pone Central di Polis na altura. 


Despues di a haya mokete na cachete 


Ladron a bay cu bicicleta y rugtas di ciclista 

S 
KOA ta informa cu tin cuponan lim- 
ita pa inscribi muchanan cu ta bay 
cuminsa kleuter e aña aki. Mayornan 
cu ta interesa por scoge pa inscribi nan 
yiu(nan) na diferente scol di kleuter 
cu ta resorta bou di SKOA, por bishita 
www.skoa.aw pa haya un bista y mas 
informacion di e scolnan di kleuter. 


Con pa inscribi bo yiu na SKOA 
Por inscribi via nos website www.skoa. 
aw completamente online. Por inscribi 
via e-mail door di manda SKOA un email 
na aplicacion@skoa.aw. Por inscribi via 
WhatsApp door di manda un mensahe 
directo na +297 7485995 y sigui e 
proceso pa completa e inscripcion. 


Pa mayornan cu ya caba tin yiu inscribi 
na SKOA por haci inscripcion di e yiu cu 
tin cu cuminsa kleuter via nos sistema 
di SAS. Ora di inscribi mester pone bon 
atencion ariba e documentonan cu ta 
necesario pa asina por cumpli cu e 
proceso di inscripcion di bo yiu. 


Mayornan cu inscribi nan yiu ta haya un 
periodo di 6 siman pa asina por cumpli 
cu e prome pago of pago completo di 
schoolgeld pa e aña escolar venidero. 


Nos ta recorda mayornan pa haci 
inscripcion mas pronto cu ta posibel 


paso no tin hopi luga mas pa kleuter pa 
e proximo aña escolar. Si ta desea mas 
informacion tocante inscripcion na un 
scol di kleuter di SKOA por bishita e 
website www.skoa.aw of por yama na 
liña directo +297 523 1800 den orario 
di oficina. 


Bo a inscribi bo yiu caba pa kleuter? 


Inscripcion di SKOA ainda ta habri pa 
Kleuterschool, pero cuponan ta limita 

D 
ia 5 di maart di september awor lo 
cuminsa e workshop “desaroya bo 
propio pelicula” di Rebecca Roos. 


Bo tin un idea pa un pelicula, un short 
fim, un documentario of un webseries? 
Durante 9 sesion den 3 siman lo siña 
converti bo idea den un proyecto cu su 
propio project file, presupuesto prelim- 
inario y un bon pitch. 
Na final di e workshop, lo presenta 
bo idea na un panel di profesionalnan 
cu ta liga na organisacionnan cu ta 
co-financia y subsidia proyectonan 
asina. Asina cada participante ta haya 
feedback hopi valioso for di diferente 
punto di bista. 


Entre 5 y 21 di maart, tur diamars, 
diaranson y diahuebs anochi di 6:30 
PM pa 9:30 PM tin un encuentro na 
Museo Arqueologico Nacional Aruba, 
na Playa. Lo atende tur aspecto cu ta 
esencial pa concretisa un idea den un 
bon proyecto: investigacion, con ta 
skirbi un script, con bo estilo creativo 
ta relaciona cu produccion y post- 
produccion, kico bo mester pa haci e 


paso di desaroyo pa produccion mes y 
financiamento. 


Pa registra por yena e formulario 
na 
https://forms.gle/ikSA2aFMjbM- 
vdGPg6 


No mester di bo propio ekipo pa 
participa na e workshop. Equipo 
di produccion for di camara te cu 
computer ta disponibel pa uzo durante 
e workshopnan manera ta considera 
necesario. 


Rebecca Roos ta organisando work- 
shops riba nivel halto pa tur esnan cu 
ta interesa den desaroya nan cono- 
cemento di produccionnan audiovi- 
sual. Mas tanto Rebecca sa haci esaki 
internacionalmente pero desde 2023 
aki a cuminsa cu un serie di workshop 
na Aruba. E prome tawata uno inten- 
sivo dedica na produccion di documen- 
tario. Como resultado di e workshop 
tres ekipo di participante di edad varia, 
cada un a produci un documentario 
cortico cu pronto lo estrena durante 
un festival di cine. Aña pasa tambe a 


duna e workshop “desaroya bo propio 
pelicula” y por lo menos un proyecto 
ta den desaroyo activo y lo drenta pre- 
produccion pronto. 
Rebecca Roos Productions ta organisa 
e workshopnan aki cu e infrastruc- 
tura di e Cinema Education & Research 
Foundation, un fundacion cu lo lanta e 
aña aki y cu ta dedica na eleva e nivel di 
e sector audiovisual na Aruba. E funda- 
cion ta encurasha tur tipo di produc- 
cion audiovisual, no unicamente loke 
ta trata e estilo y genero, sea ficcion of 
documental, pero tambe e topiconan 
cu ta relevante pa nos comunidad. 


Workshop pa desaroya bo propio pelicula 


Otro workshop di Rebecca Roos na Museo Arqueologico Nacional Aruba 

N 
a momento cu tin cooperacionnan estrecho den cualk- 
ier manera y/of situacion hopi biaha plan y ideanan ta 
cana bon contal tin cumplimento di ambos banda. Ta sim- 
plemente e palabracionnan mester wordo bon difini pa por 
tin bon resultado. E oportunidad ofreci pa por siña y desa- 
roya conocemento semper ta puntonan positivo pa avansa 
den cualkier carera. 


Asina tambe ta gana experencia na momento cu bo haya 
bo den un trabou pa ehecuta esaki por ta un poco mas facil 
pa motibo cu ya abo tabata tin e experencia aki caba na 
momento cu e alumno a wordo brinda na dje e oportun- 
idad den e tipo di trabou aki di agricultura. Departamento di 
Agricultura, Cria y Pesca Santa Rosa semper su portanan ta 
habri ta pa cualkier alumno/stagere cu ta desea di gana nan 
experencia aki, semper ta bon bini. 


Nos departamento na e momentonan aki ta conta cu dos 
stagere cu ta ganando experencia den Sector Primario. Bou 
guia di coleganan e hobennan Alexander Webb y Nelson 
Wernet ta haciendo tremendo trabou cultivando y experen- 
ciando diferente cultivo. Tur dos ta di scol SPO. Sta Cruz. Por 
admira un technical cu a dos hobennan aki ta eherciendo cu 
ta plantando den bakinan aki na Santa Rosa. Preparando e 
tera den a bakinan pa despues pone e simia. Despues di pone 
e simia enbes di tapa e simia cu e tera ta tapa e simia cu sas 
di palo, un tipo di mulch cu ta bay mantene e tera humedo y 
yuda e simia germina sin problema. Varios di e technicanan 
aki ta cu ayudo, instrui y bou guia pa asina e alumno por 
practica esaki y siña con e procesonan aki mester cana pa 
por tin un cosecha exitoso sin problema. 


Nos Departamento di Agricultura, Cria y Pesca ta sumamente 
contento di por traha y guia e hobennan aki cu sigur ta un 
estimulo tambe pa nan por ta mas interesa den nos Sector 
Primario. Practica agricultura na un miho forma posibel cu 
nan mes por haci esaki sin problema y mas cu tur cos crea 
y cosecha mas conocemento na momento di planta, cuida 
y cosecha. Factornan di sumo importancia den agricultura. 


Nos ta felicita e hobennan aki pa nan interes y sigur durante 
di nan periodo di stage nan por a siña mas di esaki. Danki 
tambe na SPO Sta. Cruz pa confiansa y trahando semper 
den bon cooperacion. Semper nos portanan ta keda habri 


na tur otro alumno cu ta desea di stage aki na Santa Rosa y 
siña mas di e bunita trabou aki. Asina tambe nos por tin mas 
agricultor cu por produci cualkier tipo di producto fresco pa 
Aruba. 


Cooperacion estrecho Santa Rosa y Stagiairnan di SPO 

H 
opi no sa, pero na e momento aki tin un grupo di no me- 
nos cu 24 instancia local trahando hunto pa trece alivio 
pa nos adultonan mayor y nan famia. Minister di Asuntonan 
di Adulto Mayor y tur 24 instancia den e dialogo nacional 
permanente aki ta convenci cu Aruba por brinda un miho 
calidad di bida na nos grandinan. E nivel actual di calidad di 
bida di nos grandinan no ta adecuado. Aruba por organisa 
esaki miho. Pa logra esey a cuminsa desde october aña pasa 
cu un proyecto nacional. 


Meta ta pa comparti e fruta di tanto progreso di Aruba cu 
tur nos grandinan. A pesar di tanto progreso cu Aruba a 
conoce pa hopi aña, e calidad di bida di nos grandinan a 
keda atras. Tur hende ta di acuerdo cu un situacion asina no 
por sigui. Trahando hunto nos por cambia esaki y cambio ta 
necesario. Na october 2023, 24 instancia a scoge pa den un 
forma colectivo delinea, planea y coordina tur loke mester 
sosode pa trece un cambio positivo pa nos grandinan. Den 
e proyecto aki a reparti e 24 instancianan den 3 grupo di 
trabao tratando e temanan di enbehecimento activo, cuido 
na cas y cuido pa medio di un instancia. Cada grupo ta traha 
na identifica problema y propone solucion. 


Na principio di siman minister Arends di Asuntonan di Adulto 
Mayor a ricibi actualidad di e 3 ekipo. Aki por a constata 
cu e entusiasmo cu cual a cuminsa e proyecto aki pa yuda 
nos adultonan mayor no a cambia. E trabao di e plataforma 
permanente ta canando segun plan y cu gran sentido di 
responsabilidad. 


“Aruba por ta hopi orguyoso di su profesionalnan. Tur a 
sali pa duna un man y e biaha aki nan kier mira resultado 
concreto. Mescos cu mi nan tambe ta bisa cu den lachi no tin 
luga pa mas rapport. Ningun hende kier mas rapport. Nos 
mester un checklist, un punchcard, un mapa cu na un forma 
facil ta bisa nos kico pa haci pa move cos y trece cambio. Mi 
ta hopi contento cu nos tur ta pensa igual,” Minister Arends 
a menciona. 


Hopi trabao a wordo haci desde e prome Foro Nacional pa 
Adulto Mayor cu a tuma luga 17-18 di october 2023. Hunto 
a yega na un inventario extenso di e temanan cu tin impacto 
negativo riba nos grandinan. Alabes y sin perde tempo e 
gruponan a cuminsa sondea tambe posibel solucionnan. 
Meta ta pa presenta solucion concreto y realistico y cu por 
wordo ehecuta a corto plaso. 


“Unico exigencia cu mi a pidi di nan ta pa presenta solu- 


cionnan concreto y realistico. E plataforma ta permanente 
hustamente pasobra ta nan mes lo percura pa monitor cu e 
solucionnan ta wordo financia y ehecuta,” Minister Arends a 
enfatisa. 


Esaki ta un esfuerso nacional y e urgencia ta evidente. Riba 
hopi tema no por warda mas. Contrario na esfuersonan den 
pasado, e trabao di e Plataforma permanente pa Adultonan 
Mayor no ta caba cu e finalisacion di un rapport. Hunto nan 
tambe ta traha pa implementa e plan di alivio pa adultonan 
mayor y nan famia. Esfuerso colectivo, di henter nos comu- 
nidad, biniendo hunto den dialogo sano y abierto. 


“Den pasado esfuersonan aki a kibra pasobra tin tendencia 
di fragmenta. Esey ta ora un of otro instancia no por traha 
como parti di un colectivo y ta tuma un ruta independiente. 
Ora nan haci esey nan ta kibra e grupo y e grupo ta perde 
forsa. E biaha aki nos lo haci tur lo posibel pa enfatisa cu 
cambio ta posibel solamente ora nos traha hunto,” Minister 
Arends a remarca. E prome resultadonan di trabaonan di e 
plataforma permanente aki lo wordo presenta na publico 
den e siguiente Foro Nacional pa Adulto Mayor, cual lo tuma 
luga dia 26 di maart 2024. 


Plataforma Permanente Pa Adultonan Mayor 


Plan di Alivio pa Adultonan Mayor y nan famia 

P 
a medio di e comunicado aki Comision Cel- 
ebracion Dianan Nacional (CCDN) ta informa 
cu e aña aki un biaha mas lo organisa e desfile 
nacional di gruponan uniforma riba Dia di Himno 
y Bandera 2024 dilanti Plaza Libertador Gilberto 
F. ‘Betico’ Croes despues di e acto protocolar dia 
18 di maart 2024 proximo. 


E desfile aki ta pa duna reconocimento na nos 
gruponan uniforma cu ta traha na bienestar y 
tambe na desaroyo di nos hobennan den nos 
comunidad manera scouting, gruponan guber- 
namental 
uniforma, gruponan di deporte uniforma y 
gruponan di baile den trahe folklorico. 


Desde awe por registra pa participa y ricibi e 
formulario di inscripcion via nos e-mail adres 
ccdn@cultura.aw y tene na cuenta cu e ultimo 
dia pa inscribi ta diabierna 1 di maart 2024 
pa asina e comision por planifica e logista di e 
desfile corectamente. Mester informa cu no ta 
permiti bestia y tampoco vehiculo di motor den 
e desfile. Pa tuma contacto mas lihe por what- 
sapp na +297 562-9129. 


Informacion relaciona cu desfile nacional riba dia 18 di maart Dia di Himno y Bandera 2024 
Gruponan uniforma cu meta comunitario ta 
wordo invita pa participa den desfile nacional 

E 
desaroyo di lenguahe ta un proceso crucial cerc’e 
muchanan, ya cu e ta marca gran parti di e comunica- 
cion y comprondemento di e mundo cu ta rondona nan. Hopi 
biaha e mayornan ta haya ansioso pa presencia e momento 
ey cerca nan yiunan, puntrando nan pa pronuncia su pro me 
palabranan. 


Cada chikitin tin su propio proceso, e expertonan ta cuadra 
cu e prome dianan di bida ta specialmente critico den e 
aspecto aki. No ta por nada, segun UNICEF, “e mil prome 
dianan di bida por configura e futuro di un mucha” y tin un 
gran repercusion “den su desaroyo celebral, riba su salud, 
su felicidad y su capacidad di siña na scol,” entre otro punto. 


For di e exposicion na zonido y imagen n’e relevancia di e 
interaccionnan familiar, un repaso door di algun factor clave 
di e periodo aki. 


“E prome mil dianan di bida ta fundamental p’e desaroyo 
di e habla y idioma, ya cu ta trata di un etapa caminda cu 
e celebro ta mas predispuesto p’e adkisicion di e habili- 


dadnan aki. Esakinan ta desaroya miho ora cu e mucha ta 
exponi na zonido, imagen y diferente intercambio den su 
omgeving. E falta di exposicion n’e interaccionnan aki por 
dificulta e instruccion di idioma,” Valeria De Luca, fonoau- 
diologo y specialista den neurolinguistico di e servicio di 
Otorrinolaringologia di e Hospital Italiano di Buenos Aires, a 
introduci den dialogo cu Infobae. 


Segun e experto, “for di un edad tempran, e muchanan ta 
cuminsa comunica. Por ehempel, ora cu e babynan yora, 
nan mama of cuidado ta responde n’e yoramento door di 
dun’e di come, door di baña nan of poniendo nan drumi; por 
lo tanto, e accion comunicativo aki ta cuminsa tin un efecto 
positivo n’e satisfaccion di un necesidad basico. 


Tambe, for di hopi chikito nan ta cuminsa identifica e bos 
humano y poco despues, e palabranan cu ta familiar pa nan: 
aunke ainda nan no por expresa, nan ta compronde su nifi- 
cacion y ta compronde ora cu un hende ta bisa nan cu no of 
ta bon pa responde na nan nomber of na algun otro palabra 
cu ta cuadra cu ‘mama’, ‘papa’ of ‘ayo.’ 


Desaroyo di lenguahe 


Pakico e prome mil dianan di bida ta fundamental 

D 
iabierna anochi Minister Maduro tabata tin e placer di haci e 
desvelo di un proyecto cultural e ‘Ruta Historico di Eagle’. E ta 
un proyecto iniciativa di Stichting Monumentenfonds Aruba hun- 
to cu studiantenan di Hogeschool van Rotterdam SUS Atelier, Glen 
Gorddijn y e studiante Ricardo Arends, cu ta conta e historia di e di 
dos refineria di Aruba, Arend Petroleum Company conoci como Ea- 
gle Refinery, e bario di Eagle y Aruba su rol importante pa aliadonan 
den Segunda Guera Mundial. 


P’e ocasion aki Minister Maduro a conta un tiki di e historia di e bario 
di Eagle. Den comienso di añanan 20, Aruba a conoce dos refineria. 
Na aña 1924 a establece Lago Oil & Transport Ltd y despues na aña 
1927 De Arend Petroleum Maatschappij. Dos refineria cu tabatin 
un rol masha importante den Segundo Guera Mundial, ya cu nan 
tabata suministra petroleo na e aliadonan. Ta di e refineria ‘Arend’ e 
vecindario aki a haya su nomber ‘Eagle’ y tambe nos ‘Eagle Beach’. 
Minister Maduro a comparti un tiki historia: “E refineria Eagle aki 
a duna trabou na mas cu shete mil trahado di 58 diferente pais. 
Den e area aki, e refineria a traha e fabrica pa refina e petroleo, un 
laboratorio y un brandweerkazerne. Tambe nan a construi nan sede 
‘hoofdkantoor’ cu ta exactamente e edificio caminda nos ta para 
actualmente”. E mandatario tambe a trece dilanti cu e refineria a 
construi casnan special pa e personal di refineria, algun cas den e 
bario, e Eagle tennis club y e hospital cu tey ainda. 


Pa Minister Maduro e historia di refineria tin un conexion personal 
cu su persona, mirando cu ela lanta den bario di Playa Pabou y e cas 
di su mayornan ta pega net na e tereno di e refineria Eagle. Segun 
e mandatario su tata den feliz memoria, a conte cu e pilarnan di 
nan cas, ta traha riba e stacanan cu ta marca e tereno di e refineria. 
Ademas e ta corda e palabranan di su mama, tempo cu e tabata 
mucha, cu ora un persona puntre na unda e ta biba, su mama tabata 
asina orguyoso di su bario y tabata responde na ‘Eagle High’. 


Aruba tabatin un rol importante den Segundo Guera Mundial cu e 
dos refinerianan aki cu Alemania tabatin wowo riba Aruba y nan a 
manda un submarino pa bin destrui e dos refinerianan aki pa stroba 
e aliadonan haya nan combustibel. Asina e submarino a tira riba e 
tankero Arkansas y a mata varios hende entre otro Bonerianonan. 
Tambe e submarino a manda torpedo pa destrui e dos refinerianan 
cu danki na nos Señor Dios esakinan a faya nan proposito. 
Segun e mandatario na aña 2018 ela ricibi un invitacion di Stichting 
Monumentenfonds Aruba pa un presentacion di un grupo di studi- 
ante di Hogeschool Rotterdam cu den apenas 2 siman di tempo a 
sa di investiga, inventarisa y indica e sitionan den e area di Eagle 
cu ainda ta visibel al igual cu esnan cu no tey mas y crea un ruta 
historico cu e meta pa rebiba e historia practicamente lubida di 
e area di Eagle. Despues di algun aña di trabou duro y persever- 
ancia a logra pa realisa e bunita proyecto aki cu ayudo financiero 
di Vfonds. E proyecto di ‘Eagle History Tour’ sigur ta di sumo impor- 
tancia mirando cu esaki lo ilumina parti di nos pasado, educa y 


alabes honra e sacrificio haci durante un di e capitulonan mas scur 
den nos historia. E no ta trata solamente di edificionan y obhetonan 
pero di conmemora e victimanan di di dos Guera Mundial. 
E storia di e refineria di Eagle, un tempo simbolo di e poder industrial di 
Aruba hunto cu Lago na San Nicolas, ta conta nos e desaroyo di Aruba 
den tempo for di su comienso na 1924 te na e desmantelamiento den 
añanan cincuenta y sesenta caminda cu a traha espacio pa turismo 
cual te cu awe en dia ta e pilar economico mas importante di Aruba. 
E proyecto di ‘Eagle History Tour’ lo crea un conexion entre e historia, 
herencia cultural industrial di Aruba y nos turismo, creando un 
atractivo nobo pa nos bishitantenan pero tambe lo educa localnan y 
principalmente e generacionnan mas jong tocante Aruba su historia 
industrial y e rol importante di e refineria di Eagle den e di Dos 
Guera Mundial asina e mandatario a trece den su discurso. Ademas 
den un futuro cercano lo pone borchinan na cinco diferente sitio cu 
QR code cu ta contene informacion importante di historia di e sitio 
den cuatro diferente idioma, mas obhetonan di arte y programanan 
educativo. 


Minister di Cultura ta invita comunidad henter, pa bishita e Tour 
Historico di Eagle. E ta un bunita oportunidad pa den famia, excur- 
sion di scol of di scouting, gruponan social, pa participa na e Tour 
aki pa asina siña conoci cu e parti di historia di Aruba su rol den 
Segundo Guera Mundial. 


Den nomber di Gobierno y comunidad di Aruba, Minister Maduro 
a expresa palabra di gradicimento na tur instancia local cu a uni y 
nan cooperacion pa e proyecto aki por a bira realidad y muy special 
special na e team di Stichting Monumentenfonds Aruba, señor Glen 
Goddijn, Stichting Dutch Heritage World Tour, e studiantenan di 
Hogeschool Rotterdam SUS Atelier y studiante Ricardo Arends pa 
e bunita iniciativa aki cu ta di gran balor historico cultural pa Pais 
Aruba. 


Aruba, pabien cu otro bunita herencia cultural pa nos por conserva, 
experiencia y biba nos cultura historico. 


Minister Maduro di Cultura a haci e desvelo di e ‘Ruta Historico di Eagle’ 


Un ruta pa cera conoci cu e historia di e bario di Eagle, 
e refineria di Eagle y Aruba su rol importante pa aliadonan den Segunda Guera Mundial 

D 
iamars mainta 20 di Februari, Prome 
Minister Evelyn Wever-Croes y otro 
ministernan, a ricibi bishita di otro gru- 
po di studiante di Colegio EPI. E biaha aki 
un grupo mas grandi di 25 hoben. Den 
cuadro di e vak Burgerschap, nan mester 
entrevista politiconan y riba nan peticion 
aki, ministernan a ricibi nan. 


E studiantenan tawata hopi bon prepara 
pa e entrevista cu preguntanan hopi inte- 
resante y pa esaki Prome Minister hunto 
cu Minister Endy Croes di Enseñansa y 
Deporte, Minister Glenbert Croes di Labor, 
Integracion y Energia y Minister Rocco 
Tjon di Husticia y Asuntonan Social a 
atende nan y a contesta tur e pregun- 
tanan. 


Durante e mainta interactivo aki por a 
conoce mas di e preocupacionnan cu ta 
biba bou nos hobennan entre otro di salud 
mental, e problematica di “drop-out” y 
tambe e desempleo bou nos hobennan. E 
porcentahe di desempleo bou hobennan 
ta mas halto cu esun general aunke esaki 
ta bahando pero ainda ta existi. Gobierno 
di Aruba ta comprometi y ta trahando riba 
e areanan di preocupacionnan aki. 


“Tawata un mainta cu preguntanan skerpi, 
hopi interactivo y hopi interesante. Nos a 
ricibi varios studiante den e dianan ante- 
rior caba y mescos cu nan, nos ta desea e 
grupo di studiante aki tambe, hopi exito”, 
Minister President a expresa. 


Grupo di studiante di Colegio EPI a entrevista 
varios minister den cuadro di e vak Burgerschap 

(Articulo redacta a base di un charla teni door di Ramon Todd Dandaré Mag. Ling. dia 
21 di februari 2011 na Universidad di Aruba y adapta den cuadro di Dia Internacional 
di Idioma Materno, 21 di februari 2024.) 


DEN introduccion di e nota di Nederlandse Taalunie: Taalzorg: overheid en burger 
I, publica na 1989, nos por lesa bou di Descripcion di e concepto: cuido di idioma lo 
siguiente (traduccion y adaptacion di RTD): 
“Lenga ta un elemento esencial di identidad cultural di un persona y di un comunidad, di 
manera cu cuido di idioma ta un asunto cu ta concerni cada individuo y cada comunidad. 


Den contexto di e nota aki ta interpreta cuido di idioma como e totalidad di prevision 
y medida cu ta vigente denter di un comunidad linguistico pa fomenta uzo cuidadoso 
di e lenga pa e lenga ey por funciona optimalmente como medio di comunicacion. E 
previsionnan y medidanan ey por sali for di Gobierno, entre otro via enseñansa, pero 
tambe for di institucion semigubernamental of for di organisacion y empresa particular. 
(…) Cuido di idioma por tin di haber cu e lenga den tur su aspectonan: pronunciacion, 
ortografia, gramatica y vocabulario (uzo di idioma). Unidad di e cuatro elementonan aki 
ta determina pa un parti primordial unidad di e lenga y consecuentemente identidad di 
e lenga. (…) Sin embargo, cuido di idioma como medio di comunicacion di un cierto 
comunidad cultural no ta caba na e aspectonan simplemente linguistico. 


Un lenga y un comunidad linguistico ta wordo rondona pa otro lenga y pa otro comunidad 
linguistico (RTD: manera ta e caso na Aruba). Por surgi situacion door di cualnan un 
lenga ta wordo menasa den su existencia of den su idiosincrasia (su ser propio) door 
di lenga mas grandi of lenga cu, por ehempel, pa via di circunstancia politico a obtene 
un superioridad riba dje. (…) Cuido di idioma como medio pa defende existencia y 
sobrevivencia di un lenga meimey di e concierto mundial di lenga ta, sin ningun duda, 
un parti y un obhetivo esencial di maneho di Gobierno y di otro organisacion cu kier 
atende cuido di e idioma. Bon mira, e actitud (of posicion) aki, ta masha comprendibel: 
si un lenga stop di existi (o sea, extingui), e obhetivo mes di cuido di idioma ta bay perdi 
den tur su aspectonan.” 


Den e Manifiesto de los correctores de español liga na Editexto.com, publica via El 
Castellano.org – La Página del Idioma español, nos por lesa lo siguiente (traduccion y 
adaptacion di RTD): 
“Lesando y tendiendo loke e medionan di comunicacion ta publica of ta transmiti tur 
dia, e manera cu nos politiconan ta expresa nan mes, e textonan escandaloso cu ta yega 
na man di lesado di cualke edad, e posternan y anuncionan publicitario ofensivo, yen di 
tur sorto di fout y di uzo incorecto di idioma, cu nan ta bombardia nos cu nan, ta resulta 
straño y sorprendente cu no tin mas hende ta laga nan bos resona pa exigi un miho cuido 
di idioma, algun tipo di control di calidad efectivo di produccion oral y skirbi di Spaño, 
eherci pa e institucionnan y organismonan cu lo mester vigila uzo corecto di nos lenga. 
Kisas e causa di e indiferencia aki ta e hecho cu, awendia, lenga culto, lenga genuino 
y incluso lenga apropia ya a perde su balor como fuente di prestigio, expresion di 
elegancia y, naturalmente, vehiculo di cultura y di comunicacion. Con por ta otro, si e 
instancianan gubernamental halto no ta fomenta lo contrario? (RTD: manera ta e caso 
na Aruba.)” 


Nos por saca algun conclusion di e dos textonan aki: 
1. No ta importa cu un lenga ta chikito of grandi, dependiendo kico kiermen chikito of 
grandi, den un comunidad linguistico mester tin instancia, organisacion y/of individuo 
cu ta preocupa nan pa cuido di nan idioma. 


2. Den e caso di Hulandes y Spaño nos ta ripara un preocupacion diferente: E instituto 
Hulandes ta bay mas pa e menasa di otro lenga den Europa y kico nan mester haci contra 
esey, esta ki maneho Nederlandse Taalunie mester hiba, mientras cu e corectornan di 
Spaño ta preocupa pa e uzo incorecto di nan idioma, pa nan ta bay pa e perdemento di 
un Spaño castiso y puro. 


3. Den caso di nos lenga Papiamento, talbes hunto cu Fundacion Corector di Papiamento 
y Fundacion Lanta Papiamento, nos preocupacion ta tanto pa e menasa di otro lenga 
den e comunidad multilingual di nos aki y den e mundo globalisa cu nos ta biba aden, 
como pa e falta di cuido y e falta di maneho den uzo di Papiamento door di tur e 
medionan di comunicacion cu tin (papia, skirbi, visual y digital), door di Gobierno, door 
di Comercio, door di instancia particular, door di pueblo en general y door di persona 
individual. 


Manera nos por a lesa anteriormente (y mayoria di nos sa) funcion principal di lenga ta 
comunicacion. Ora nos uza lenga pa comunica, nos lo mester kier transmiti un mensahe 
na un manera cla y comprendibel. Pa nos, e ora ey, uzo corecto y cuidadoso di idioma 


ta necesario pa e mensahe of e informacion -sea papia of skirbi- yega sin obstaculo 
cerca e destinatario, e scuchado of lesado. Pa e mensahe por logra su meta, nos mester 
pone atencion tanto na su contenido como na su forma, ora nos formul’e. Pues, pa 
e contenido por ta cla y comprendibel e papiado of skirbido mester pone atencion 
na e cuater elementonan linguistico menciona anteriormente, esta pronunciacion of 
ortografia, y vocabulario y gramatica, y na ehecucion y uzo corecto di nan. 


Pa nos mira con, hopi biaha sin nos mes sa, nos ta maltrata e idioma ora di uza e 
elementonan menciona, door di no uza nan conscientemente y cu e cuido necesario, 
laga nos repasa y coregi un texto skirbi pa un persona studia na Hulanda, cu el a manda 
pa su coleganan na un instituto di enseñansa, situa na un di e tres islanan ABC: 


Beste colega’s, 
Mi ta desea boso un feliz weekend. Mi a topa cu un buki na cas cu mi mester a lesa 
10 anja pasa na universiteit di onderwijskunde. E ta bai over di e battle cu a tuma 
lugar e eerste helft van de vorige eeuw na merca pa cu e formacion di curriculum den 
ensenansa. Porta esaki a pasa hopi anja pasa y hopi leuw for di nos PERO e buki ta 
habri bo mente encuanto e proceso di yega na un curriculum balansa. Nos na X ta den 
un proceso di accreditatie caminda cu nos curriculum tambe lo wordo ahusta, lesa e 
buki y “judge’ pa bo mes con y pakiko nos a yega na e curriculum cu nos ta brinda na 
X (den ki stroming/vision nos lo cai)? Hopi interesante... 
Mi ta bai puntra Y hasi algun kopia di e buki of parti di dje pa e interesado nan. Lagami 
sa si bo ta interesa. 


Loke nos ta ripara den e caso aki ta inconsistencia y uzo incorecto tanto di ortografia, 
di vocabulario (uzo di lenga) como di gramatica di Papiamento. E inconsistencia y e 
incoreccionan por ta debi na diferente factor, entre otro: 


1. desconocemento di e reglanan ortografico y gramatical di e idioma y desconocemento 
di vocabulario di e lenga: mayoria di nos cu ta uza Papiamento no a haya e formacion 
escolar academico necesario den nos propio lenga pa nos por domin’e, manera un 
Hulandes of un Spaño (cu tur sorto di diferencia entre e papiadonan) por cu nan lenga; 


2. falta di consenshi di idioma, esta di ta consciente cu ora di uza e idioma (y esaki ta 
conta pa cualke idioma cu nos uza), nos mester uz’e mas corectamente posibel y nos no 
mester ta negligente den uzo di ningun idioma; 


3. falta di respet of di un actitud positivo pa idioma; esaki door di kere cu e idioma propio 
ta inferior na otro idioma y cu lo bo no por yena e conceptonan internalisa mentalmente 
cu nan representacion linguistico specifico, miho bisa: pensa cu loke nos por bisa den 
un otro lenga lo nos no por bisa den nos propio lenga (loke ta absolutamente incorecto). 


(Coreccion di e carta, ta claro cu tin varios posibilidad) 
Apreciado coleganan, 
Mi ta desea boso un feliz fin di siman/weekend. Na cas mi a topa un buki di Ciencia 
Educacional (Onderwijskunde), cu mi mester a lesa 10 aña pasa na universidad. E ta 
bay over di/E ta trata e lucha cu a tuma luga den e prome mita di siglo pasa na Merca 
tocante/ encuanto formulacion di curiculo den enseñansa. Por ta esaki a pasa hopi aña 
pasa y ta hopi leu di nos, PERO e buki ta habri bo mente pa loke ta e proceso pa yega na 
un curiculo balansa. Nos na X ta den un proceso di acreditacion den cual nos curiculo 
tambe lo wordo ahusta (… den cual lo ahusta nos curiculo tambe); lesa e buki y husga 
pa bo(so) mes con y pakico nos a yega na e curiculo cu nos ta brinda na X (den cua 
coriente/vision nos lo cay?) Masha interesante... 
Mi ta bay pidi Y saca algun copia di e buki of parti di dje pa e interesadonan. Laga mi 
sa si bo(so) ta interesa. 


Pa termina, ata aki algun regla cu por contribui na un uzo corecto di nos lenga: 
1. Ta pone semper e preposicion di entre e palabra mayoria y e sustantivo cu ta siguie. 
Ehempel: mayoria di edad, mayoria di hende, mayoria di scol na Aruba. 
2. Tras di e palabranan contra, durante, entrante y tocante no ta pone e preposicion di. 
Ehempel: E ta lomba contra muraya. Durante les no ta kauw bals. Nos a papia tocante 
e sucesonan di ayera. 
3. Ta uza e formulacion tanto ... como, y no tanto ... y. 
Ehempel: Tanto e muchanan como e mayornan a pasa un dia placentero. 
4. Ta uza e formulacion entre ... y, y no entre ... pa. Ehempel: E agasaho lo tuma luga 
entre tres or y seis or. Pero, tambe por: E agasaho lo tuma luga di tres or pa seis or. 
5. Ta uza e formulacion na nomber di ..., y no den nomber di ... Ehempel: Na nomber di 
Tata, di Yiu y di Spirito Santo; Na nomber di Lareina…etc. 


Tambe por uza pa ortografia Vocabulario Ortografico di Papiamento, pa gramatica 
Manual di Gramatica di Papiamento (1. Morfologia y 2. Sintaxis) y pa uzo di idioma e 
diferente diccionarionan cu tin. 
Ademas, lesa e publicacionan di literatura di Papiamento di tur nos islanan y Hulanda. 
Por haya mas informacion al caso na papiamento.aw. 


Cuido di nos idioma 

ESAKI ta e reaccion cu un Venezolano a manda pa mi 
despues di lesa (sin cu el a tuma un les di nos idioma 
materno!), un buki na Papiamento cu mi a regal’e. 


Como autor di tres buki na Papiamento y mas di 400 arti- 
culo publica den e corantnan di Aruba, imprimi y digital, mi 
a sinti mi hopi orguyoso ora cu mi a lesa e sentimentonan 
pa nos idioma. A drenta mi un gran felicidad cu mi kier a 
comparti cu otronan cu ta stima nos lenga y a traha duro pa 
formalis’e. 


Un di nan ta nos ilustre linguista Ramon Todd Dandare 
kende a observa entre otro, “Ta di lamenta cu den termino 
general nos propio hendenan NO ta mira (scucha) e beyesa, 
propiedad y exclusividad di nos lenga mama. Hopi biaha ... 
pafo di nos isla(nan), nan ta duna nos lenga mas balor y 
respet cu nos mes ta haci”. Ki berdad esaki ta! 


Un otro Papiamentologo di fama, Etley Lasten, un persona 
cu a traha hopi riba e dos manualnan di morfologia y sintaxis 
tambe a mustra su orguyo cu su trabou a haya reconoce- 
mento di un stranhero. Etley tambe a nota cu ta di aprecia 
cu ... a haci mencion di e intonacion. “Papiamento ta un 
idioma tonal cu hopi rasgo unico”. 


Ken ta e Venezolano cu a keda asina fascina pa nos 
Papiamento. E ta nada menos cu Dr. Juan Francisco Sans 
kende hunto cu su señora Mariantonia Palacios a duna 
un concierto di piano presenta pa Arubaaanse Kunstkring 
e diadomingo prome den Cas di Cultura. Dr. Sans ta un 
profesor nombra pa bida y investigador na Universidad 
Central di Venezuela. E ta un musico cu a dedica mas di 35 
aña na tocamento, composicion y historiador di musica. El 
a skirbi un cantidad di buki y su articulonan cu ta raporta e 
descubrimentonan di su investigacionnan a haya reconoce- 
mento cientifico den diferente pais. 


Y cua ta e buki cu Profesor Sans a lesa y a lag’e asina impre- 
siona cu nos lenga Papiamento? E buki “Un Arubiano Na 
Libia” a wordo lansa aña pasa na october cu sosten di 
UNOCA y tur placa recauda cu benta di e buki aki ta bay pa 
Koningin Wilhelina Fonds pa combati y preveni cancer. 


>>> 


E buki na Papiamento cu a fascina e 
Profesor di Universidad Central di Venezuela 


“Algo que he disfrutado inmensamente ha sido mi encuentro con el papiamento... me ha acercado a 
una lengua musical, de léxico florido, sintaxis única y construcciones gramaticales sorprendentes.”   

Profesor Sans a haya e buki asina interesante cu el a les’e 
den apenas tres dia! El a comenta riba mayoria di e topiconan 
cu e buki ta describi y e ta conclui skirbiendo: “La edición es 
impecable, hermosa, y las fotos históricas terminan de darle 
un áurea especial a todas las historias”. Esaki ta un bunita 
compliment pa Irene Peterson kende a redacta e buki. Segun 
Etley Lasten, “E bunita obra ... ta floria cu tur sorto di ingredi- 
ente linguistico interesante”. Pero pa parafrase Ramon Todd 
Dandare, “Ta di lamenta cu den termino general nos propio 
hendenan no ta aprecia un buki skirbi y redacta pa nos mes 
hendenan”. Na oficina di Koningin Wilhelmina Fonds den 
Spinozastraat tras di e Watertoren di Playa tin varios shen 
copia di e buki cu ta sperando cumprado. Na de Wit/van 
Dorp na Dakota y na San Nicolas tambe tin hopi ehemplar. E 
prijs di e buki ta solamente 25 florin.E ta un bunita regalo. 


Si un stranhero cu nunca antes a lesa Papiamento a aprecia 
e buki asina tanto, abo como Arubianon lo goz’e un mundo! 
Alabes bo lo aporta na Koningin Wilhelmina Fonds, un 
organizacion cu ta yuda nos comunidad inmensamente. 
clydeharms@yahoo.com 


From: Clyde Harms 
Sent: Sunday, September 17, 2017 12:22 AM 
To: Ramon Todd Dandare 
Subject: Reaccion di un profesor Venezolano 


Mi señora y ami a desayuna cu e pareha pianista Venezolano 
cu a toca diadomingo na CdiC y mi a regala nan un copia 
di mi buki Un Arubiano Na Libia. Cuater dia despues Juan 
Francisco a skirbi mi e carta aki cu mi kier a comparti cu 
bo, especialmente pa e parti marca cu geel, como bo ta un 
papiamentologo cu ta stima nos idioma. Mi a haya e comen- 
tarionan di e maestro sumamente interesante. Lo mi kier 
tende bo reaccion na su comentarionan. 
Saludo cordia 


Ramon Todd Dandare 


Apreciado Clyde, 
mi no tin nada mas di bisa sino cu ta sumamente conmovedor 
scucha e palabrana aki di un persona cu nunca antes a lesa 
un obra na Papiamento ni talbes tende Papiamento mes. Ta 
di lamenta cu den termino general nos propio hendenan NO 
ta mira (scucha) e beyesa, propiedad y exclusividad di nos 
lenga mama. Danki pa comparti cu mi e palabranan asina 
emocionante di Sr. Juan Francisco Sans. Mi a caba di sali di 
San Andrés, Colombia, caminda tambe nan a keda encanta 
cu e tayer cu mi a duna tocante ‘frase simpel na Papiamento’. 


Hopi biaha mi a experencia cu pafo di nos isla(nan) nan 
ta duna nos lenga mas balor y respet cu nos mes ta haci. 
Un biaha mas, masha danki pa comparti y tur cos bon. 
Ramon 


Etley Lasten 


Clyde,  
Danki pa comparti esaki cu mi. Hopi aprecia. Danki na bo 
tambe cu ta yuda exporta/internacionalisa Papiamento. 
Den mi carera linguistico, semper mi a boga pa internaciona- 
lisa e idioma crioyo Papiamento. Asta ofreciendo Rey Willem 
pa un curso di Papiamento. E parti morfologico y sintactico 
di nos lenga ta danki na nos descendientenan di Africa cu a 
haci cu nos a keda mantene e structura di e lenga. Lo ta reco- 
mendabel pa bo ofrece bo amigonan Venezolano e dos manu- 
alnan di morfologia y sintaxis cu bo amigo Etley a contribui 
pa nan mira luz. E bunita obra di bo sigur ta floria cu tur 
sorto di engrediente linguistico interesante. Ta di aprecia cu 
e musiconan a haci mencion di e intonacion. Papiamento ta 
un idioma tonal cu hopi rasgo unico. Feliz dia y saludo tambe 
na Milagro. 
Etley Lasten 


La edición es impecable, hermosa, y las fotos históricas 
terminan de darle un áurea especial a todas esas historias. 
Algo que he disfrutado inmensamente ha sido mi encuentro 
con el papiamento. Haber leído un libro completo en un 
idioma que jamás en mi vida había estudiado, ha sido 
sin duda una experiencia única, y me ha acercado a una 
lengua  musical,  de léxico florido, sintaxis única y construc- 
ciones gramaticales sorprendentes 


Clyde R. Harms Sr. 

O 
tro luna ta cumpli 73 aña cu Lago All Stars 
a hunga un wega di basketball contra Club 
Caribe na cancha di Caribe pa recauda fondo 
pa Irene Jacobs Fund, cu miembronan di Aruba 
Lions Club a crea pa yuda e mucha di Dakota. 


Jossy Mansur (d.f.m) doño y redactor di Diario 
y Clyde Harms, dos hungado di Club Caribe a 
convence Jim Downey (d.f.m) pa participa cu 
un ekipo di Lago Colony den un wega historico 
cu nan tabata planea pa yuda Lions Club den 
nan empeño asina nobel. 
Jim Downey tabata instructor di educacion 
fisico na LAGO y tabata hopi activo den sport 
en general paden y pafo di Lago Colony. Su 
prome matrimonio cu un muhe Arubiano a 
caba den divorcio y despues el a bolbe casa cu 
un Arubiano, Ida Lee Every, cu ken el a biba na 
Eagle Colony te dia di su morto. 


Irene Jacobs tabata un mucha di apenas 7 aña 
tempo el a corta su esofago (slokdarm) riba 
dia di Pasco 1946. Pa falta di recurso, no por 
a haci e operacion necesario. Na 1948 Lions 
Club a tende di e problema aki y e club civico a 
dicidi di recauda placa pa manda Irene Merca 
pa haya e tratamento y haci e operacion nece- 
sario. 
All Stars di Lago Colony a gana e wega 33 – 29 
y Earl Cook, capitan di e ekipo a ricibi e trofeo 
cu e organisadonan a pone disponibel. Segun 
Esso News, tabatin un “large crowd”. Tur placa 
cu a colecta na entrada a bay pa e Fund. 


No por a haya e suma cu e wega a genera, 
pero ta un hecho cu dos luna despues Irene 
Jacobs por a biaha pa Temple University na 
Philadelphia caminda Dr. Chevalier Jackson, e 
famoso specialista di garganta a oper’e. 
Desde e fecha ey a organisa hopi evento 
deportivo pa causanan humanitario, pero e 
wega di basketball di 73 aña pasa ta esun cu a 
pasa den historia. 


Clyde R. Harms Sr. 


Pa di prome biaha na Aruba, 
Un evento Deportivo ta recauda placa pa un causa humanitario 


Leo Kuiperi di Caribe ta bula pa Caribe contra Jim Downey di All Stars di Lago 
Colony pa habri e wega historico dia 16/03/1951. E referee ta Ed Babcany. 
Foto cortesia Aruba Esso News 

Receta 
TIEMPO PREVIO:10 minutos 
HORA DE COCINAR:15 minutos 
TIEMPO TOTAL:25 minutos 
2 SERVICIO 


Ingredientes: 
300 g de pechuga de pollo, deshuesada y sin piel 
7 onzas Espaguetis 
2 dientes de ajo 
1 tallo de ají 
0.5 taza de zanahoria 
0.5 libras de brócoli joven 
1 cucharada. Salsa de soja 
2 huevos _ 
0,1 cucharadas. Aceite de oliva 
0,5 unidades de limón 
0,1 cucharadas. Sal 
0,1 cucharadas. Pimienta al gusto 


Direcciones: 
1.Corta la pechuga de pollo en mitades, como si tuviera 
forma de mariposa. Aplana el pollo con un ablandador de 
carne. Cortar la pechuga en tiras finas. Condimentar con sal 
y pimienta. 


  2. En una sartén grande, agrega un poco de aceite de 
oliva.  Cuando la sartén esté caliente, poner el pollo en 
rodajas y agregar el ajo picado, el chile, la zanahoria rallada 
y el brócoli. Revuelva para mezclar bien. Condimentar con 
salsa de soja. Transfiera a un tazón. Dejar de lado. 
  


3. En una olla grande, ponga los espaguetis en agua hirvi- 
endo con sal. Cocine por 10 minutos. 
  
4. Mientras tanto, calienta una sartén a fuego medio-alto, 
agrega un poco de aceite de oliva. En un tazón pequeño, bata 2 
huevos y agréguelos a la sartén. Revuelve los huevos. Luego 
agrega los espaguetis cocidos en la sartén. Sazonar con sal 
y pimienta. 
  
5. En la misma sartén, agregue las verduras cocidas y 
el jugo de limón al gusto, mezclando bien. Cocine por un 
tiempo. Transfiera a un plato. 
  


Disfrutar! 


Pollo Salteado Con Fideos 


El pollo salteado con fideos es perfecto para las noches ocupadas entre semana, 
¡Y además es más ligero y saludable que la comida para llevar!  

E ta un reto hopi grandi, y mester di hopi curashi pa esaki, 
pasobra mester bay contra tur esnan cu ta rechasa Dios, 
y esnan cu a haci pacto cu inmoralidad, cu no tin temor di 
Dios. Esnan cu haci esaki lo demostra cu nan stima ta Dios 
y pueblo. 


Awor ta e tempo cu nos muchanan, hobennan y nos pobla- 
cion mester mas di Dios cu nunca, pasobra e condicion di 
mundo no ta faborabel y e maldad y inmoralidad, ta drenta 
tur caminda. Tratando asina di gaña hasta esnan scogi, pa 
nan lubida riba Dios, y coopera cu maldad y libertinahe. 


Nos muchanan mester di Dios, e simpel motibo cu no tin 
bijbel na scol, y cu no tin oracion na scol y cu no tin bijbel 
les como parti di enseñansa, ta un golpi hopi duro pa nos 
hubentud, y es mas pa henter nos comunidad. Cada biaha 
cu nos mira un preso ta lesa bijbel den prizon y con e ta 
busca pa sa mas, bo ta ripara e fout grandi cu a wordo 
comete den nos educacion y enseñansa. 
Treciendo bijbel bek na tur scol y bijbel les den tur klas ta 
net na momento cu nos por contra aresta e plan nan di 
diabel, pa daña mente di nos yiunan, y mantene nan den 
scuridad. 


Bendiciona ta esnan cu por logra haci esey, nan lo scapa 
e generacion aki di un gran desaster spiritual y social, 
mayornan lo ta semper agradecido, pasobra sin palabra di 
Dios nos hubentud lo no alcansa nan proposito. E spirito 
di rebeldia ta moviendo tur caminda bao di nos hubentud, 
pa falta di conocemento di e palabra di Dios, pa motibo di 
ignorancia. P’esey nos mester guia nan na Cristo Hesus. 


Mayornan ta cu awa na wowo tur dia rogando na Dios 
pa un cambio den bida di nan yiunan pa asina nan por 
drumi trankil anochi, sin cu Polis mester bin bati porta den 
madruga pa busca nan yiu. 
E situacion di mucha baldadi, a bira situacion di mucha 
bandido, ya no ta tempo mas di haci wega ora un mucha haci 
malo bisando”ta cos di mucha” pasobra pa cos di mucha, 
awendia mucha ta bay cera. Pero Dios den su inmenso 
amor a bisa nos tur y specialmente na nos hubentud: 


Pasobra Mi sa e plannan cu Mi tin pa boso asina Señor ta 
declara, plannan pa pas y no pa calamidad, pa duna boso 
un futuro y un speransa. Anto boso lo sclama na Mi y bin 
haci oracion na Mi y lo Mi scucha boso (Jeremias 29:11- 
12). 


Tur hende cu kier haci bon lo wordo rechasa, pasobra ora 
bo kier sirbi Dios bo no por busca fabor di hende, pero bo 
mester depende riba Dios y E lo sostene bo. 


E palabra di Dios ta luz pa nos caminda, y esey lo bay 
sosode cu nos hubentud ora bijbel mester drenta tur scol, 
sin excepcion di ningun, y tur mucha lo siña cu tur rudia 
mester dobla y tur lenga mester confesa cu Cristo Hesus 
ta Señor. 


Y tur maestra y tur maestro cu ta stima e pida baranca aki 
mester duna nan cooperacion, pa yuda nos muchanan sali 
for di e gara di maldad, for di e nubia scur cu ta rondona 
nan bida. 


Pasobra cada hoben cu no ta reconoce Cristo Hesus como 
Señor y Salbador ta core gran peliger. 


Ken lo ta e balentenan cu lo trece bijbel bek na scol y haci’e 
parti di nos enseñansa? 


No lubida, pero e mester wordo haci. 


Fortaleza pa Famia 


Sinceramente, Pastor Marcel Balootje 


Bendiciona ta esnan cu por trece bijbel bek na tur scol 


Diaranson, 21 Februari 2024 
AWEMainta 
OBITUARIO 
33 


“Señor ta mi Wardador, mi’n tin falta di nada; Den cunucu di yerba berde, E ta 
pone mi sosega. E ta hiba mi na awa trankil, pa mi bolbe haya forsa. E ta guia mi 
den caminda drechi fiel na su nomber.” Salmo 23 


Cu hopi tristeza na nos curason, pero conforme cu 
boluntad di Dios, nos ta anuncia fayecimento di: 
Rosa Maria Christiaans 
*24-01-1938-†17-02-2024 


Na nomber di su ruman: 
Damasa Giel Christiaans y famia 
Marianita Christiaans y famia 
Ika So Christiaans y famia 


Su bon bisiñanan: 
Laura ( Chichi ) Maduro 
Nacho Christiaans 
Claudia y Frenklyn Jansen 
Ro y Cariña Jansen 


Un danki special na Wit Gele Kruis pa nan bon servicio 


Ta invita pa e acto di entiero cual lo luga ariba: Diaranson 21 Februari 2024 
9:00am-11:00am na Olive Tree Funeral Care & Crematory na Piedra plat sigui 
pa Cremacion cu lo tuma luga den seno familiar. 


Nos disculpa si den nos tristesa nos a lubida di menciona algun persona. 
Nos ta lamenta cu despues di Despedida lo no ricibi bishita di condolencia na 
cas. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu inmenso tristesa na nos curason nos ta anuncia 
fayecimento di nos tata, welo, ruman, omo y 
padrino stima: 


Pedro Florencio Dabian 
Cariñosamente yama: 
“Chuf di Rooi, Rufo of Opa Poef” 
*07 November 1943 - †15 februari 2024 


Na nomber di su mayornan: 
†Carlino Dabian y †Remigia Dabian-Albertsz. 


Yiunan: 
Ghislaine Dabian 
Daymond Dabian y Lilly Dirksz 
Julisa Dabian 
Angel Uriel Mathilda 


Nieto y nietanan: 
Kylen Dabian 
Jélixie Bislip 
Dyron Dabian 
Jesszady Dabian 
Arziany Tromp 
Cheydeah Ignatia 


Rumannan: 
†Pedro Willems y Maria Willems-de Cuba y yiu. 
†Elma Dabian. 
†Theodoro ‘Dotty’ Dabian, †Emma Croes, yiunan 
y famia. 
Abelino ‘Belin’ y Sira Dabian-Lampe, yiunan y 
famia. 
Margarita ‘Sonia’ Geerman-Dabian y †Cristobal 
Geerman. 
Lucindo ‘Lu’ Dabian y Carmen Dabian-Willems, 
yiunan y famia. 
†Angelia Emiliana ‘Lita’ Dabian. 
†Greta Dabian. 


Subrino y subrinanan, primo y primanan, ihanan, 
amigo y amiganan, comer y compernan. 


Un danki enorme ta bay na ayudante Mari Ojeda 
Borges y Cas di Cuido Fundacion Paraiso pa a 
cuid’e. 


Su ex-coleganan di Departamento di Labor, The 
Palm Tours, Colegio Arubano, ex-team di futbol 
Atlantico, ex-team di domino Noord Stars, bisiña y 
conocirnan. 


Demas famia: 
Dabian, Albertsz, Mathilda, Bislip, Tromp, Ignatia, 
Dirksz, Willems, de Cuba, Croes, Lampe, Geerman, 
Faro, Dijkhoff, Kock, Infanzon, Baris, Vilchez, 
Luidens, Blonk, Zavala, Cardenas, Phillip. 


Nos ta invita pa asisti na e acto di entiero cual 
lo tuma lugar diabierna 23 februari 2024 na Misa 
Inmaculada Concepcion na Santa Cruz pa 2or 
di atardi. Despues lo sali pa Santana Catolico na 
Santa Cruz. 


Ocasion pa condolencia ta na Aurora Funeral 
Home diahuebs 22 februari for di 7:00pm-9:00pm. 


Despensa nos si den nos tristesa nos por a lubida 
un familiar. 


Nos dicsulpa cu despues di entiero nos no ta ricibi 
bishita di condolencia na cas. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 
Mariela Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


Lagrima y flor por seca, su recuerdonan y tur loke 
E la haci pa nos lo keda graba pa semper den nos mente y 
curason.“Cerca Dios mi alma ta na paz 
di dje mi salbacion ta bini”. - Salmo 62:1 


Cu profundo tristesa den nos curason, pero agradecido 
na Señorpa tur locual e la haci y significa pa nos, nos ta 
anuncia cu a bay sosega den brasa di Señor, nos mama, 
ruman y tanta stima: 


Sra. Vda. 
Anna Maria 
Croes – Croes 
Mihor conoci como “ Ina ” 
21 -11 - 1935 - 17 – 02 – 2024 
Viuda di Juan Octaviano “ Bito ” Croes 


Na nomber di su: 
Yui: Ivan Croes 
Stima manera yui: Tico Boekhoudt 


Mayornan: † Porfilio Croes y †Jacintha Croes–Paesch 


Rumannan: 
† Alejandro y † Catharine Croes- Werleman 
† Louis y † Stevanita Croes- Erasmus 
†Antonia y † Willem Lampe - Croes 
†Geronima y † Virgilio Kock - Croes 
† Asinto y † Selustiana Croes – Limonier 
† Bertran y † Sebastiana Croes– Kock 
† Candida Croes 
† Maria Theresita y †Liberato Boekhoudt- Croes 
Sabina Croes 
† Antonio y † Angela Croes–Henriquez 
Alicio y Flora Croes–Loopstok 


Swa: Rudolf v/d Biezen 
Suegro/a: 
† Hendrik y Nemesis Croes y tur jui nan defunto 
†Rosa, †Delicia, †Frans, †Jossy, †John, † Chin 


Sobrinanan: 
vda.Maria Loefstop y famia 
vda. Irena Ras y famia 
Imelda Lacle y famia 
Deta Croes y famia 
Greta Rijke y famia 
Cristina Croes y famia 
Mena Croes y famia 
vda. Rita Lacle y famia 
Chia Kock y famia 
Lena Lampe y famia 
Deta Croes y famia 
Dita Croes y famia 


Sobrinonan: 
Diego Croes y famia 
† Frank Croes 
†Theo Lampe y famia 
Frank Lampe y famia 
Michael Lampe y famia 
† Win Lampe y famia 
Felix Croes y famia 


Manera su sobrino /a pa bandi “Bito”: 
Ivonne Tromp y famia 
Aureen Werleman y famia 
Miriam Alders y famia 
Wimpy Croes y famia 
Henky Croes y famia 
Sonny Croes y famia 
Buchito Croes y famia 
† Tica Martijn y famia 
† Nando Croes 
Johny Croes 
Marcia Croes y famia 
Richard Croes 
Mariela Vlinder y famia 
Betina Croes 


Iha nan: 
Irena Ras, Lada Ruiz, Benny Wernet, Melissa Croes 


Amigo/a di cas y aprecia: 
Maria y Juan Wernet y famia, Ivonne y Edwin Tromp y 
Betina Croes 


Primo/a nan, sobresobrino/a nan, comer y compernan, 
famia na Hulanda y Merca, bisiña, amiga/o, Grupo di 
oracion Carismatica y Legion di Maria Paradera y demas 
conocirnan, 


Demas famia: 
Croes, Paesch, Croes, Erasmus, Lugo, Morel, Yarzagaray, 
Leo, Lampe, Kock, Boekhoudt, Limonier, Henriquez, 
Loopstok, Loefstop, Ras, Lacle, Rijke, Kock, Werleman, 
Thiel, Trimon, Paula, Ridderstap, v/d Biezen, Koolman, 
Tromp, Werleman, Alders, Martijn, Vlinder 


Ta invita na acto di entiero, cual lo tuma lugar Diasabra, 24 
Februari 2024 di 2’or pa 4 ’or atardi saliendo for di misa 
Santa Filomena pa Santana Catolico Pastoor Kraanwinkel 
na Paradera. 
E resto mortal di “Ina “ lo ta reposa for di 2’or di atardi den 
misa Santa Filomena na Paradera. 


Oportunidad pa condolencia: Diabierna, 23 Februari 
2024 di 7’or – 9’or di anochi na Olive Tree Funeral Care & 
Crematory na Piedra Plat 


Nos ta ofrece nos disculpa si den nos momento di tristeza 
nos por a lubida di menciona un of mas famia, amigo/a of 
conocir. 


Pina Boekhoudt y famia 
vda. Lucia Croes 
Aurita Thiel y famia 
Anchi Trimon y famia 
Iris Boekhoudt y famia 
Ivonne Boekhoudt y famia 
Edna Boekhoudt y famia 
Lilian Paula y famia 
Shirley Ridderstap y 
famia 
Miluska Koolman y famia 
Melissa Croes 


†Tico Croes y famia 
Tico Boekhoudt y famia 
Alwin Boekhoudt y famia 
†Esy Boekhoudt y famia 
Harold v/d Biezen y famia 
Juni v/d Biezen y famia 
Erol Croes y famia 


